hotchpotch/miracl-hf-unified huggingface dataset:
จรูญ ธรรมศิลป์
จรูญ ธรรมศิลป์ (ชื่อเล่น เป๊ะ) เกิดวันที่ 1 เมษายน พ.ศ. 2499 เป็นผู้กำกับ ค่ายผลิตละคร ดาราวิดีโอ ช่อง 7 สี และมีผลงานเรื่องแรกคือเรื่อง เจ้าหญิงแตงอ่อน และได้สร้างผลงานละครหลังข่าวไว้อีกมากมาย เช่น รากนครา ฟ้าใหม่ หลงเงาจันทร์ ขิงก็ราข่าก็แรง อาเก๋ง เสียชีวิตลงอย่างสงบด้วยโรคมะเร็ง เมื่อช่วงเช้าวันที่ 11 พฤศจิกายน 2558 ที่โรงพยาบาลจุฬาภรณ์
สถานีโทรทัศน์สีกองทัพบกช่อง 7
ซีซีทีวี 12
ซีซีทีวี 12 เป็นสถานีวิทยุโทรทัศน์กลางแห่งประเทศจีน ออกอากาศรายการประเภทสังคมและกฎหมาย ในประเทศจีน เริ่มออกอากาศวันที่ 28 ธันวาคม ค.ศ. 2004
ธนาคารโตเกียว-มิตซูบิชิ ยูเอฟเจ
ธนาคารโตเกียว-มิตซูบิชิ ยูเอฟเจ (, ) เป็นธนาคารที่ใหญ่ที่สุดของประเทศญี่ปุ่น และเป็นธนาคารที่ใหญ่ที่สุดเป็นอันดับแปดของโลก ก่อตั้งเมื่อวันที่ 1 มกราคม พ.ศ. 2549 จากการควบรวมกิจการของธนาคารโตเกียว-มิตซูบิชิ เข้ากับธนาคารยูเอฟเจ โดยธนาคารแห่งนี้ถือเป็นหน่วยหลักของมิตซูบิชิ ยูเอฟเจ ไฟแนนเชียล กรุ๊ป ในการให้บริการทางการเงินแก่ลูกค้าทั้งรายย่อยและรายใหญ่ ตลอดจนรัฐบาลทั่วโลก ถึงแม้ว่าลูกค้าส่วนใหญ่ของธนาคารจะเป็นลูกค้าภายในประเทศ แต่ธนาคารก็มีสัดส่วนลูกค้าในต่างประเทศมากถึง 35% และมีแนวโน้มเพิ่มขึ้นเรื่อยๆ
อากาศยานลำตัวแคบ
อากาศยานลำตัวแคบ (Narrow-body aircraft) หรือเรียกได้อีกอย่างว่า "อากาศยานแบบมีช่องทางเดินเดียว" (Single aisle aircraft) คืออากาศยานที่มีความกว้างของลำตัว (fuselage) ตั้งแต่ 3-4 เมตร (10-13 ฟุต) และมีการจัดวางที่นั่งแถวละตั้งแต่ 2-6 ที่นั่ง โดยอากาศยานที่มีข้อจำกัดด้านพิสัยการบินซึ่งไม่สามารถเดินทางข้ามทวีปหรือข้ามมหาสมุทรแอตแลนติกได้ถูกเรียกว่า "อากาศยานภูมิภาค" (Regional airliner)
ตรงข้ามกับ อากาศยานลำตัวกว้าง ซึ่งเป็นอากาศยานที่มีขนาดใหญ่กว่า และมักจะมีหลายชั้นโดยสาร โดยมีขนาดลำตัวตั้งแต่ 5-7 เมตร (16-20 ฟุต) และมีสองช่องทางเดิน โดยสามารถจุผู้โดยสารได้ตั้งแต่ 7-10 คนต่อหนึ่งแถว อากาศยานลำตัวกว้างสามารถบรรทุกผู้โดยสารได้ตั้งแต่ 200 ถึง 600 คน ในขณะที่ความจุสูงสุดของอากาศยานลำตัวแคบที่ใหญ่ที่สุด (ได้แก่ โบอิง 757-300 สามารถบรรทุกได้เพียง 289 คน
นักวิเคราะห์ด้านการบินคาดว่าจะมีอากาศยานใหม่กว่า 41,000 ลำ ในระหว่างปี 2015-2035 ซึ่งรวมกันมีมูลค่าสูงถึง 2.83 ล้านล้านเหรียญสหรัฐ โดยมูลค่านั้นแบ่งเป็นอากาศยานลำตัวแคบครึ่งหนึ่ง และอากาศยานลำตัวกว้างอีกครึ่งหนึ่ง หนึ่งในสามของอากาศยานลำตัวแคบนั้นคาดว่าจะเป็นแอร์บัส เอ 320 และอีกหนึ่งในสามคือ โบอิง 737
วิสิษฐ์ ตันสัจจา
นายวิสิษฐ์ ตันสัจจา อดีตรัฐมนตรีช่วยว่าการกระทรวงพาณิชย์ และอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์
วิสิษฐ์ ตันสัจจา เคยทำงานในบริษัท เอสโซ่ (ประเทศไทย) จำกัด ต่อมาได้ลาออกเพื่อไปรับตำแหน่งกรรมการรองผู้จัดการธนาคารทหารไทย จากนั้นก็ลาออกจากธนาคารทหารไทยอีกครั้ง และหันมาทำธุรกิจส่วนตัวในนามบริษัท วิทไทย จำกัด
ในปี พ.ศ. 2523 นายวิสิษฐ์ ตันสัจจา ได้รับการชักชวนจาก บุญชู โรจนเสถียร รองนายกรัฐมนตรีฝ่ายเศรษฐกิจ ให้มารับตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ทำหน้าที่กำกับดูแลเรื่องน้ำมัน ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีช่วยว่าการกระทรวงอุตสาหกรรม แต่ก็รับตำแหน่งดังกล่าวได้เพียงเดือนเศษ ก็ต้องพ้นจากคณะรัฐมนตรีคณะดังกล่าว
หลังจากนั้นนายวิสิษฐ์ ตันสัจจา ได้รับการทาบทามจากนายบุญชูอีกครั้ง ให้เข้ามารับตำแหน่งกรรมการรองผู้จัดการธนาคารนครหลวงไทย แต่ก็รับหน้าที่ดังกล่าวได้ไม่นาน
ประกายพฤกษ์ ศรุตานนท์
ประกายพฤกษ์ ศรุตานนท์ อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ และอดีตอธิบดีกรมชลประทาน
ประกายพฤกษ์ ศรุตานนท์ เป็นบุตรของหลวงนุภาณศิษยานุสรรค์ กับเจ้าตาวคำ ศรุตานนท์ (ธิดาเจ้าเวียงชื่น เทพวงศ์ และเป็นราชนัดดาในเจ้าหลวงพิริยเทพวงศ์ เจ้าผู้ครองนครแพร่องค์สุดท้าย) มีพี่สาว 1 คน คือ ประกายศรี ศรุตานนท์
ประกายพฤกษ์ ศรุตานนท์ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ในเดือนมีนาคม พ.ศ. 2524 และต่อมาได้ลาออกจาตำแหน่งในเดือนธันวาคมของปีเดียวกัน ต่อมาได้รับแต่งตั้งให้ดำรงตำแหน่งอธิบดีกรมชลประทาน ในระหว่างปี พ.ศ. 2527 ถึงปี พ.ศ. 2529
ซีซีทีวี 14
ซีซีทีวี 14 () เป็นสถานีวิทยุโทรทัศน์กลางแห่งประเทศจีน ออกอากาศรายการประเภทเด็ก ในประเทศจีน เริ่มออกอากาศ วันที่ 28 มิถุนายน ค.ศ. 2003 มีการ์ตูนที่ออกอากาศ เช่น สพันจ์บ็อบ สแควร์แพนส์ และการ์ตูนอื่นๆ สถานีนี้ยังออกอากาศรายการประเภท เกมส์โชว์สำหรับเด็กอีกด้วย
ซีซีทีวี 14 ออกอากาศ 18 ชั่วโมง ตั้งแต่เวลา 06.00-24.00 ตามเวลาของประเทศจีน
เหมราช
เหมราช เป็นละครโทรทัศน์ไทยแนวดราม่า สร้างจากนวนิยายของ วราภา และเขียนบทโทรทัศน์โดย ภาวิต กำกับการแสดงโดย จรูญ ธรรมศิลป์ ออกอากาศทุกวันพุธ–พฤหัสบดี เวลา 20.30 น. ทางสถานีโทรทัศน์สีกองทัพบกช่อง 7 ออกอากาศตอนแรกเมื่อวันที่ 6 กรกฎาคม 2548 และออกอากาศตอนสุดท้ายวันที่ 18 สิงหาคม 2548 นำแสดงโดย ศรราม เทพพิทักษ์ และ พัชราภา ไชยเชื้อ
วอลเลย์บอลหญิงชิงแชมป์สโมสรเอเชีย 2015
วอลเลย์บอลหญิงชิงแชมป์สโมสรเอเชีย 2015 () เป็นการแข่งขันที่จัดขึ้นของ AVC ชิงแชมป์สโมสร การแข่งขันนี้จัดขึ้นในประเทศ เวียดนาม
"* ถอนตัว"
พระตำหนักอากาซากะ
พระตำหนักอากาซากะ หรือ พระที่นั่งเนินแดง () หรือที่รู้จักกันในชื่อ ทำเนียบรับรอง () เป็นอดีตพระตำหนักในเขตพระราชฐานอากาซากะในแขวงมินาโตะ กรุงโตเกียว ปัจจุบันเป็นสถานที่รับรองการมาเยือนอย่างเป็นทางการของอาคันตุกะระดับสูงของรัฐบาลญี่ปุ่น และยังถือเป็นหนึ่งในอาคารที่ใหญ่ที่สุดที่ก่อสร้างขึ้นในยุคเมจิ
แรกเริ่มถูกสร้างขึ้นโดยรับสั่งของจักรพรรดิเมจิเพื่อเป็นที่ประทับของมกุฎราชกุมารในปี พ.ศ. 2442 ก่อสร้างด้วยสถาปัตยกรรมแบบนีโอบารอกตามแบบอย่างตะวันตก ในตอนแรกนั้น มันถูกเรียกว่า พระราชวังโทงู (วังมกุฎราชกุมาร) โดยมกุฎราชกุมารฮิโรฮิโตะ ซึ่งทรงเป็นผู้สำเร็จราชการแผ่นดินในขณะนั้น ได้เริ่มพำนักที่พระตำหนักแห่งนี้ในเดือนกันยายน พ.ศ. 2466 จนถึงกันยายน พ.ศ. 2471 สองเดือนก่อนบรมราชาภิเษก ซึ่งในช่วงที่ทรงพำนักอยู่ที่พระราชวังแห่งนี้ พระองค์ทรงอภิเษกสมรสและมีพระราชธิดาสองพระองค์
ภายหลังสงครามโลกครั้งที่สอง อาคารพระตำหนักก็ถูกถอดออกจากรายชื่อเขตพระราชฐาน และใช้เป็นที่ทำการของหน่วยงานรัฐบาลหลายหน่วย เช่น หอสมุดสภานิติบัญญัติแห่งชาติ สำนักงานกฤษฎีกา เป็นต้น เมื่อเศรษฐกิจของประเทศเริ่มฟื้นตัวจากสงครามโลก รัฐบาลก็มีแนวคิดที่จะจัดตั้งทำเนียบรับรองของรัฐบาล ในขณะนั้น รัฐบาลได้เลือกอดีตที่ประทับของเจ้าชายยาซูฮิโกะ เจ้าอาซากะ (ปัจจุบันเป็นพิพิธภัณฑ์ศิลปะเทเอ็ง) เป็นทำเนียบรับรอง แต่เนื่องจากตระหนักได้มีขนาดที่คับแคบเกินจุดประสงค์ จึงมีความคิดที่จะบูรณะพระตำหนักอากาซากะขึ้นเป็นทำเนียบรับรองแห่งใหม่ อาคันตุกะคนแรกที่ได้พำนักในทำเนียบรับรองแห่งนี้คือ ประธานาธิบดีเจอรัลด์ ฟอร์ดแห่งสหรัฐอเมริกา
พระตำหนักแห่งนี้ได้รับการขึ้นทะเบียนให้เป็นสมบัติประจำชาติญี่ปุ่น ในเดือนธันวาคม พ.ศ. 2552
กาบรีเอล เปาลิสตา
กาบรีเอล อาร์มังดู จี อาเบรว () หรือที่รู้จักกันในชื่อ กาบรีเอล เปาลิสตา (Gabriel Paulista) หรือ กาบรีเอล (Gabriel) เกิดเมื่อวันที่ 26 พฤศจิกายน ค.ศ. 1990 เป็นนักฟุตบอลชาวบราซิล เล่นตำแหน่งกองกลางตัวรับ ปัจจุบันอยู่กับบาเลนเซีย ในลาลีกา ประเทศสเปน
กาบรีเอล เกิดที่เซาเปาลู เป็นลูกคนสุดท้องในบรรดาพี่น้องทั้งหมด 5 คน ในครอบครัวที่ฐานะยากจนมาก ถึงขนาดไม่มีประปาและไฟฟ้าใช้ เมื่อต้องการใช้ไฟต้องขโมยเครื่องปั่นไฟหลักมาใช้ ทุกคนจึงดิ้นรนทำทุกอย่างเพื่อปากท้อง สำหรับกาบรีเอลเลือกการเล่นฟุตบอล และผิดหวังเมื่อการทดสอบเข้าสู่ซานโตสไม่ประสบความสำเร็จ
กาบรีเอลเริ่มอาชีพนักฟุตบอลกับวีตอเรียในปี ค.ศ. 2010 และเล่นให้กับบียาร์เรอัลเป็นเวลา 1 ฤดูกาลครึ่ง ก่อนจะย้ายมาอยู่กับอาร์เซนอลในเดือนมกราคม ค.ศ. 2015
ในพรีเมียร์ลีก ฤดูกาล 2015–16 ในนัดที่ 6 ของฤดูกาล ที่อาร์เซนอลเป็นฝ่ายบุกไปเยือนเชลซี ที่สนามสแตมฟอร์ดบริดจ์ กาบรีเอลมีเหตุทะเลาะวิวาทกับเดียโก โกสตา กองหน้าของเชลซี จนถูกใบแดงไล่ออกในช่วงครึ่งแรกของการแข่งขัน ซึ่งจากภาพช้าเห็นได้ชัดว่าโกสตาเป็นฝ่ายก่อเรื่องขึ้นก่อน ต่อมาทางอาร์เซนอลได้ยื่นอุทธรณ์ต่อสมาคมฟุตบอลอังกฤษ และมีมติให้กาบรีเอลรอดพ้นการถูกแบนห้ามลงแข่ง 3 นัด แต่ต่อมาก็ได้เปลี่ยนแปลงคำตัดสินให้เป็นแบน 1 นัด ในนัดที่ 7 ที่อาร์เซนอลเป็นฝ่ายบุกไปเยือนเลสเตอร์ซิตี ที่สนามคิงเพาเวอร์สเตเดียม
กาบรีเอลยิงลูกแรกให้อาร์เซนอลได้ ในนัดที่ 19 ของฤดูกาล 2015–16 ซึ่งเป็นช่วงปลายปี ที่สนามเอมิเรตส์สเตเดียม เมื่อพบกับบอร์นมัท ซึ่งเป็นการเล่นในลีกที่ติดต่อกันถึง 3 นัดภายในเวลาไม่กี่วัน นับเป็นลูกแรกในนาทีที่ 27 ซึ่งอาร์เซนอลเอาชนะไปได้ 2-0 และส่งผลให้อาร์เซนอลมีคะแนนขึ้นนำในตาราง
นอกจากนี้แล้วกาบรีเอลเข้าร่วมกับโครงการการกุศลของอาร์เซนอลเกี่ยวกับการช่วยเหลือสังคมในด้านต่าง ๆ เช่น การดูแลความยากไร้ของเยาวชน หรือจะเป็นการสร้างสนามฟุตบอลในประเทศอิรัก
ก่อนเปิดฤดูกาล 2017–18 หลังจากเป็นตัวสำรองมานาน กอรปกับปัญหาการบาดเจ็บอยู่เสมอ ทำให้กาบรีเอลย้ายไปสู่บาเลนเซีย ในลาลีกา ของสเปน ด้วยสัญญาเป็นเวลา 5 ปี
วัดนิตไต
วัดคากูโอซันนิตไต () หรือ วัดญี่ปุ่น-ไทย เป็นวัดพุทธในนครนาโงยะ จังหวัดไอจิ ประเทศญี่ปุ่น วัดแห่งนี้เป็นวัดพุทธที่ไม่ขึ้นกับสำนักและนิกายใด ๆ ทุกวันที่ 21 ของเดือน บริเวณหน้าวัดจะมีการจัดถนนคนเดินขนาดใหญ่
วัดนิตไตสร้างขึ้นใน พ.ศ. 2447 เพื่อใช้เป็นสถานที่ประดิษฐานพระพุทธรูปนามว่า "พระพุทธศากยมุนี" ซึ่งได้รับพระราชทานจากพระบาทสมเด็จพระจุลจอมเกล้าเจ้าอยู่หัว ชื่อวัดนิตไตนั้น มาจากการประสมตัวอักษรคันจิ 日 ที่หมายถึงญี่ปุ่น กับ 泰 ที่หมายถึงไทย ดังนั้นจึงมีอึกชื่อหนึ่งว่า วัดญี่ปุ่น-ไทย นอกจากนี้ ภายในวัดยังมีพระบรมราชานุสาวรีย์ของรัชกาลที่ 5 ตั้งอยู่ด้วย เพื่อเป็นเกียรติและแสดงถึงมิตรไมตรีของทั้งสองประเทศ ภายในวัดยังมีระฆังยักษ์ สลักอักษรพระปรมาภิไธยย่อของรัชกาลที่ 5 และรัชกาลที่ 9 นอกจากนี้ ในเขตกำแพงวัดยังมีสถูปเจดีย์ศิลปะแบบอินเดีย ภายในประดิษฐานพระบรมสารีริกธาตุจากเมืองกบิลพัสดุ์ ซึ่งรัชกาลที่ 5 ได้พระราชทานแบ่งมาตั้งอยู่อีกด้วย
ไผ่รวก
ไผ่รวก () เป็นไผ่ขนาดค่อนข้างเล็ก เหง้ารวมเป็นกอแน่น กาบหุ้มลำต้นรัดแน่น ไม่หลุดจนแก่ ยอดกาบเรียงสอบไปหาปลาย ไม่มีติ่งปลายกาบ ใบเดี่ยวเรียงสลับ 2 แถว ทนแล้งได้ดี กระจายพันธุ์ทั่วทุกภาคของประเทศไทย นิยมปลูกกันลมหรือปลูกเป็นรั้ว พบครั้งแรกในประเทศไทย ชื่อสปีชีส์ตั้งเป็นเกียรติให้แก่ประเทศไทย กระจายพันธุ์ใน ยูนนาน พม่า ลาว ไทย เวียดนาม ศรีลังกา บังกลาเทศ มาเลเซีย
วัดแสนสุข (จังหวัดเพชรบูรณ์)
วัดแสนสุข เป็นวัดราษฎร์มหานิกาย ตั้งอยู่บ้านห้วยโป่ง ตำบลวังชมภู อำเภอเมือง จังหวัดเพชรบูรณ์ ได้ประกาศตั้งเป็นวัดเมื่อปี พ.ศ. 2482 ครอบคลุมเนื้อที่ประมาณ 5 ไร่
วัดแสนสุขมีเจ้าอาวาสปกครองตามลำดับดังนี้ (เริ่มจากที่พอสืบทราบได้ เนื่องจากไม่มีบันทึกตั้งแต่ต้นตั้งวัด)
ว่านดอกสามสี
ว่านดอกสามสี () เป็นพืชเบียนในวงศ์ดอกดิน เป็นพืชปีเดียว ขึ้นบนรากของพืชชนิดอื่น ลำต้นขนาดเล็กอยู่ใต้ดิน ดอกเดี่ยว กลีบสีม่วงเข้ม บานอยู่ได้ 2-3 วันจึงเริ่มโรย ผลเป็นฝัก แก่แล้วแตก ออกดอกช่วงเดือนพฤษภาคม–ตุลาคม พบครั้งแรกในประเทศไทยโดยหมอคาร์ ชาวไอริชที่จังหวัดน่าน เมื่อ 22 กุมภาพันธ์ พ.ศ. 2455 ชื่อสปีชีส์ตั้งขึ้นเป็นเกียรติให้กับประเทศไทย
พบที่อินเดีย และพม่า ในไทยพบแทบทุกภาค ภาคใต้ถึงชุมพร พบมากตามเขาหินปูน ความสูง 300-800 เมตร
จันทนา
จันทนา () เป็นพืชในสกุลจันทนา วงศ์เข็ม เปลือกต้นสีเทาอ่อน แตกเป็นร่องเล็กๆ ตามความยาวของลำต้น เนื้อไม้สีขาวหรือเหลืองอ่อน ใบเดี่ยว หูใบเป็นแบบหูใบร่วม ดอกช่อ ออกตามปลายกิ่ง ดอกย่อยสีขาว มีกลิ่นหอม ผลรูปกลมรี ในสมัยโบราณใช้แก่นของต้นทำยาแทนจันทน์ขาวที่หายากและราคาแพง
จันทน์ขาว
จันทร์ขาว () เป็นพืชในวงศ์ย่านตีเมีย บางครั้งเรียก "แก่นจันทร์" หรือ "จันทร์หิมาลัย" ใช้เป็นสมุนไพรบำรุงประสาท แก้ร้อนใน กระหายน้ำ ปลูกมากทางภาคใต้ของประเทศอินเดียตั้งแต่เมืองไมซอร์จนถึงมัทราส ชาวฮินดูใช้เป็นยาแก้ไข้ บดเป็นผงผสมในยาทาแก้ไฟลามทุ่ง ผื่นคันเรื้อรัง เมื่อนำมากลั่นด้วยไอน้ำจะได้น้ำมันจันทน์ขาว สีเหลืองอ่อน มีกลิ่นหอม ใช้ผสมในเครื่องหอมและสบู่ ใช้แกะสลักเป็นพระพุทธรูป หรือใช้ทำของใช้ เช่น พัด ใช้ในพิธีเผาศพของชนชั้นสูง และใช้สำเร็จโทษเจ้านายชั้นสูงที่กระทำความผิด
เมย์ไหน..ไฟแรงเฟร่อ
เมย์ไหน..ไฟแรงเฟร่อ () เป็นภาพยนตร์ไทยแนวโรแมนติก-คอมเมดี้-แฟนตาซี ผลิตโดยจอกว้างฟิล์ม และจัดจำหน่ายโดยจีทีเอช ร่วมเขียนบทและกำกับโดย ชยนพ บุญประกอบ ที่เคยมีผลงานการกำกับ ซักซี้ด ห่วยขั้นเทพ นำแสดงโดย สุทัตตา อุดมศิลป์ ธิติ มหาโยธารักษ์ ธนภพ ลีรัตนขจร และ นรีกุล เกตุประภากร
เดิมนั้น ภาพยนตร์เรื่องนี้มีกำหนดฉายในช่วงเดือนพฤษภาคม พ.ศ. 2558 แต่เนื่องจากเกิดเรื่องขึ้นระหว่างการถ่ายทำรายการ โฟร์เซนฮอร์โมนส์ ทริปว้าวุ่น 0 องศา เมื่อเดือนเมษายน พ.ศ. 2558 และสุทัตตา อุดมศิลป์ นักแสดงนำของเรื่องถูกสั่งพักงานเป็นเวลา 6 เดือน ทำให้ภาพยนตร์เรื่องนี้ต้องถูกเลื่อนกำหนดฉายเป็นวันที่ 1 ตุลาคม พ.ศ. 2558 แทน นอกจากนั้นภาพยนตร์เรื่องนี้ยังเป็นภาพยนตร์เรื่องสุดท้ายของค่ายจีทีเอชอีกด้วย
ป๋อง (ธิติ มหาโยธารักษ์) เป็นเด็กหนุ่มชั้นม.5 ที่แอบหลงรัก มิ้ง (นรีกุล เกตุประภากร) นักเรียนชั้นเดียวกัน ป๋องระบายความรู้สึกของเขาที่มีต่อมิ้งผ่านการ์ตูนที่วาดลงสมุดเองกับมือ จนกระทั่งวันหนึ่งเมื่อป๋องเผลอหลุดเอาสมุดที่วาดไว้ไปส่งคุณครู ทำให้สมุดถูกส่งไปให้มิ้งโดยใครบางคน ป๋องวิ่งตามเพื่อไปเอาสมุดแต่ก็พบว่ามิ้งได้อ่านและรังเกียจเขาไปแล้ว
ป๋องจึงตามหาคนที่เอาสมุดไปให้มิ้ง และพบว่าคนคนนั้นคือ เมย์ไหน (สุทัตตา อุดมศิลป์) ทำให้ตอนแรกป๋องตั้งใจเล่นงานเมย์ก่อนพบว่าเมย์มีพลังพิเศษ ด้วยความสงสารที่ความสามารถของเธอนั้นส่งผลเสียต่อตัวเอง ป๋องจึงคบเธอเป็นเพื่อน และได้รู้อีกด้วยว่าเมย์ชอบ เฟม (ธนภพ ลีรัตนขจร) ตัวท็อปของโรงเรียนที่ชวนเธอร่วมแข่งวิ่งผลัดในงานกีฬาสี ทั้งคู่จึงตกลงช่วยเหลือกันและกันเพื่อพิชิตใจคนที่พวกเขาแอบชอบและหาทางไม่ให้เมย์ปล่อยกระแสไฟฟ้าออกมาใส่เฟม แต่ทั้งคู่กลับไม่รู้ตัวถึงความรู้สึกที่พวกเขามีให้แก่กัน
ต่อมา ป๋องสารภาพรักกับมิ้งและถูกปฏิเสธ ในขณะที่ฝั่งเมย์เดินหน้าต่อและเฟมก็ชอบเมย์อีกด้วย ซึ่งทั้งคู่ตกลงที่จะเป็นแฟนกันถ้าเมย์ชนะในวันแข่ง เมื่อวันแข่งมาถึง ป๋องกลับเข้าใจความรู้สึกของตัวเองและรู้ตัวว่าตัวเองชอบเมย์มาตลอด เขาจึงรีบเข้าไปบอกความรู้สึกของเขากลางงานแข่ง แม้เมย์ชนะในงานแข่ง แต่เพราะรู้ตัวแล้วว่าตัวเองก็ชอบป๋องเหมือนกัน ทำให้เมย์ก็ปฏิเสธคำขอเป็นแฟนของเฟม เมื่องานกีฬาสีใกล้จบลง ป๋องกับเมย์ได้มาจับมือกันอีกครั้งในเพลงสามัคคีชุมนุม และด้วยความเขินที่ป๋องแซวทำให้เมย์ช็อตนักเรียนทั้งโรงเรียนในที่สุด
เด็กสาวม.5 ผู้มีพลังวิเศษ เมื่อหัวใจของเธอเต้นแรงกว่า 120 ครั้งต่อนาทีแล้วจะปล่อยกระแสไฟฟ้าออกมา
เด็กหนุ่มม.5 ที่ขึ้นชื่อว่าไม่ได้เรื่องแทบจะทุกด้าน ยกเว้นความสามารถด้านวาดรูประดับเทพ
รุ่นพี่ม.6 ตัวท็อปของโรงเรียน ความสามารถรอบด้าน หน้าตาดี และเป็นคนที่เมย์ไหนแอบชอบ
เพื่อนร่วมชั้นของเมย์ไหน ฉลาด รอบรู้ มีความเป็นผู้นำสูง และเป็นคนที่ป๋องแอบชอบ
ภาพยนตร์เรื่องนี้ทำรายได้เปิดตัว 4.89 ล้านบาท ระหว่างวันที่ 22-28 ตุลาคม 2558 ภาพยนตร์เรื่องนี้ทำรายได้ 74.12 ล้านบาท
มะลิภูหลวง
มะลิภูหลวง () เป็นไม้พุ่มรอเลื้อยในวงศ์มะลิ ใบเดี่ยวรูปไข่หรือรูปรี ดอกช่อออกที่ปลายยอด ดอกย่อยมีตั้งแต่ 10 ดอกขึ้นไป กลีบดอกเป็นหลอด ปลายแยกเป็น 7 กลีบ กลิ่นหอมแรง ออกดอกเดือนกันยายน–พฤศจิกายน กระจายพันธุ์ในป่าดิบเขาในอุทยานแห่งชาติเขาใหญ่และเขตรักษาพันธุ์สัตว์ป่าภูหลวง จังหวัดเลย พบครั้งแรกโดยหมอคาร์ ที่อุทยานแห่งชาติเขาใหญ่ จังหวัดนครนายก
เสี้ยวต้น
เสี้ยวต้น () เป็นไม้เลื้อยในวงศ์มะลิ ใบประกอบสามใบ ดอกช่อ มีดอกย่อยตั้งแต่ 12 ดอกขึ้นไป กลีบดอกเป็นหลอด ปลายแยกเป็น 5–6 กลีบ หอมแรง ออกดอกเดือนธันวาคม–กุมภาพันธ์ เป็นไม้ถิ่นเดียวในประเทศไทย พบครั้งแรกโดยหมอคาร์ เมื่อ 5 กุมภาพันธ์ พ.ศ. 2464 ที่อำเภอแจ้ห่ม จังหวัดลำปาง กระจายพันธุ์ตามเขาหินปูนในภาคเหนือ ภาคกลางและภาคตะวันออก
ฤๅชนก มีแสง
ฤๅชนก มีแสง (ชื่อเล่น : เทวี) เกิดเมื่อวันที่ 21 สิงหาคม พ.ศ. 2537 เดิมใช้ชื่อ อาภาภัทร มีแสง จบการศึกษาระดับมัธยมศึกษาตอนปลายที่ โรงเรียนเตรียมอุดมศึกษา และ ระดับปริญญาตรี ที่ คณะศิลปศาสตร์ มหาวิทยาลัยธรรมศาสตร์ ได้รับเกียรตินิยมอันดับ 1 เหรียญทอง
เจ้าหญิงลัลลา เคาะดีญะฮ์
เจ้าหญิงลัลลา เคาะดีญะฮ์ (; ประสูติ: 28 กุมภาพันธ์ พ.ศ. 2550) เป็นพระราชธิดาในสมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา มีพระเชษฐาคือ เจ้าชายมูลัย ฮะซัน มกุฎราชกุมารแห่งโมร็อกโก
หลังการประสูติกาลของพระองค์ สมเด็จพระราชาธิบดีมุฮัมมัดที่ 6 ได้พระราชทานอภัยโทษแก่ผู้ต้องขังจำนวนหนึ่ง
Echinococcosis
Echinococcosis หรือที่เรียกกันว่า โรคพยาธิไฮดาติด (hydatid), hydatidosis หรือ โรคพยาธิ echinococcal เป็น โรคที่เกิดจากปรสิต สายพันธ์ พยาธิตัวตืด สกุล"Echinococcus" โรคพยาธิชนิดหลักๆ ที่คนได้รับมีสองชนิดคือ cystic echinococcosis และ alveolar echinococcosis ส่วนชนิดที่พบได้น้อยกว่าคือ polycystic echinococcosis และ unicystic echinococcosis โรคนี้เริ่มแรกจะไม่มีอาการและอาจไม่มีอาการนานร่วมปี อาการและสัญญานของโรคที่เกิดขึ้นมักขึ้นอยู่กับตำแหน่งและขนาดของซิสต์ โรค Alveolar มักเริ่มต้นที่ตับ แต่ก็อาจแพร่สู่อวัยวะส่วนอื่นๆ เช่นปอดและสมองได้ เมื่อตับติดเชื้อผู้ป่วยมักมี การปวดท้อง น้ำหนักลด และ ตัวเหลือง การติดเชื้อที่ปอดอาจเป็นสาเหตุของการปวดที่บริเวณหน้าอก หายใจถี่ และการไอ
โรคนี้แพร่กระจายจากการกินอาหารหรือน้ำที่มีไข่ของพยาธิปะปนอยู่หรือการอยู่ใกล้หรือสัมผัสกับสัตว์ที่ติดเชื้อ ไข่พยาธิจะถูกปล่อยมากับอุจจระของสัตว์กินเนื้อที่ติดเชื้อโรคของพยาธินี้ โดยทั่วไปสัตว์ที่ติดเชื้อ มักได้แก่: สุนัข สุนัขจิ้งจอกและหมาป่า สัตว์เหล่านี้มักติดเชื้อจากการกิน อวัยวะ ของสัตว์ที่มีซิสต์ เช่น แกะและสัตว์จำพวกหนู ประเภทของโรคที่เกิดในคนนั้นขึ้นอยู่กับประเภทของ "Echinococcus" ที่เป็นสาเหตุของการติดเชื้อ โดยทั่วไปการวินิจฉัยอาจใช้วิธี อัลตราซาวนด์ โดยการเอกซ์เรย์คอมพิวเตอร์ (CT) หรือ การตรวจเอ็กซ์เรย์ด้วยคลื่นแม่เหล็กไฟฟ้า (MRI) การตรวจเลือดเพื่อหา สารภูมิต้านทาน ต่อพยาธิดังกล่าวอาจเป็นวิธีการที่ได้ผลดีเท่ากับ การตัดเนื้อออกตรวจ
การป้องกันโรคพยาธิชนิดเม็ดสาคูหรือซิสต์นี้คือการรักษาสุนัขที่อาจติดเชื้อและการฉีดวัคซีนให้กับแกะ ทั้งนี้การรักษามักทำได้ยาก โดยอาจผ่าเอาถุงซิสต์ออกแล้วตามด้วยการให้ยา และบางครั้งโรคประเภทนี้สามารถทำได้แค่ตามดูอาการ ส่วนโรคประเภท alveolar มักจำเป็นต้องมีผ่าตัดแล้วตามด้วยการให้ยา ยาที่ใช้รักษาคือ อัลเบนดาโซล ซึ่งอาจต้องมีการรับประทานยาเป็นเวลาหลายปี โรคประเภท alveolar อาจเป็นสาเหตุของการเสียชีวิตได้
โรคนี้เกิดในหลายพื้นที่ของโลกและปัจจุบันพบผู้ติดเชื้อนี้ราวหนึ่งล้านคน ในบางพื้นที่ เช่น อเมริกาใต้ แอฟริกา และเอเชีย มีประชากรที่ติดเชื้อคิดเป็น 10% นับตั้งแต่ปี 2553 โรคนี้เป็นสาเหตุของการเสียชีวิตของผู้ป่วยประมาณ 1200 รายซึ่งลดลงจาก 2000 ราย ในปี 2533 ต้นทุนทางเศรษฐกิจของโรคนี้ประมาณการว่าราว 3 พันล้านเหรียญดอลลาร์สหรัฐฯ ต่อปี โรคนี้อาจแพร่สู่สัตว์อื่นๆ เช่น หมู วัว และม้า
วงจรชีวิตของ Echinococcus- ดูกล่องข้อมูล
ตำนานลับจักรพรรดิเฉียนหลง
ตำนานลับจักพรรดิเฉียนหลง ( ) เป็นซีรีส์ที่อิงประวัติศาสตร์ ฮ่องเต้เฉียนหลง ในสมัยราชวงศ์ชิง ตามประวัติศาสตร์ประเทศจีน ออกอากาศทางช่องหูเป่ย ในประเทศจีน และออกอากาศทางช่องไทยรัฐทีวี ในประเทศไทย
หย่งเจิ้น องค์ชายสี่ ในราชวงศ์ชิง ได้ขโมยทารกชายจากบ้านหยวนหลง และนำบุตรสาวของตัวเองที่เพิ่งกำเนิดไปเปลี่ยน เพื่อให้ตนเองมีสิทธิ์ขึ้นครองราชย์บัลลังก์ตามกฏมณเฑียรบาล และเลี้ยงดูเด็กคนนั้นแทนลูกของตน ตั้งชื่อให้ว่าหงลี่
เมื่อหงลี่ได้เติบโตขึ้นเป็นหนุ่ม และเที่ยวพเนจรออนอกวังโดยไม่เปิดเผยฐานะของตน ระหว่างเดินทางก็ได้พบกับสตรี 2 นาง คือ หยู่เหนียง และ ลู่ซื่อเหนียง การพบกันทั้งสามจึงนำไปสู่การเกิดรักสามเส้า หงลี่ต้องพบปัญหาอย่างหนัก เมื่อเขาได้ทราบที่มาชาติกำเนิดของตนเองว่าตนเป็นใคร อีกทั้งสตรีทั้งสองคนที่ตนนั้นรัก วางแผนที่จะลองสังหารฮ่องเต้ซึ่งเป็นบิดาที่เลี้ยงตนมา
- Yu Shaoqun
- Jenny Guo
- 湯鎮宗
- Kent Tong Chun Yip
- 覃文静
-Yolanda
-蒋林静
-吴恙
-陈良平
-杨晋
-曲哲明
-程枫
-张承阳
-过齐鸣
-李炳雷
-杨洪武
-程润坤
-王屹
-施丹江
-江佳桐
-李娟妹
วอล์กกิงออนแอร์ (เพลงเคที เพร์รี)
"วอล์กกิงออนแอร์" () เป็นเพลงของนักร้องชาวอเมริกัน เคที เพร์รี จากสตูดิโออัลบั้มที่สี่ "ปริซึม" (2013) เป็นเพลงลำดับที่สี่ เพลงออกจำหน่ายในร้านค้าดิจิตอลในวันที่ 30 กันยายน ค.ศ. 2013 โดยสังกัดแคปิตอลเรเคิดส์ เป็นซิงเกิลประชาสัมพันธ์ซิงเกิลที่สอง ถัดจาก "ดาร์กฮอร์ส" เพลงนี้เป็นอยู่ในแบบสำรวจที่ส่งเสริมโดยเปปซี คู่กับเพลง "ดาร์กฮอร์ส" ซึ่งให้แฟนเพลงเลือกว่าต้องการให้เพลงใดเป็นซิงเกิลประชาสัมพันธ์ซิงเกิลแรกจากอัลบั้ม "ปริซึม" "วอล์กกิงออนแอร์" เป็นเพลงแนวดีปเฮาส์ และได้รับอิทธิพลจากดนตรียูโรแดนซ์ยุค 1990 ได้รับแรงบันดาลใจจากซีซี เพนิสตัน และคริสตัล วอเทอส์
หลังจากออกจำหน่าย "วอล์กกิงออนแอร์" ได้รับคำวิจารณ์จากนักวิจารณ์โดยทั่วไปว่าเป็นที่ชื่นชอบ โดยเน้นที่จังหวะที่ฟังติดหู แต่ลังเลเรื่องการแต่งเพลง เพลงเข้าชาร์ตเนื่องจากยอดดาวน์โหลดค่อนข้างสูง ขึ้นอันดับที่ 34 บนชาร์ตบิลบอร์ดฮอต 100 ในต่างประเทศ เพลงเข้าชาร์ตใน 20 ประเทศ รวมถึงออสเตรเลีย แคนาดา และนิวซีแลนด์ เพร์รีส่งเสริมเพลง "วอล์กกิงออนแอร์" ในการแสดงสดหลายครั้ง รวมถึงงานไอทูนส์เฟสติวัล 2013 และรายการ"แซตเทอร์เดย์ไนต์ไลฟ์"
วัดแสนสุข (แก้ความกำกวม)
วัดแสนสุข อาจหมายถึง
กฎหมายสันติภาพและความมั่นคงญี่ปุ่น
กฎหมายสันติภาพและความมั่นคง () เป็นร่างกฎหมายญี่ปุ่นในปี 2015 ชินโซ อาเบะ นายกรัฐมนตรีญี่ปุ่น กับพรรคเสรีประชาธิปไตยซึ่งครองเสียงข้างมากในรัฐสภา สนับสนุนการออกกฎหมายเพื่อให้ทหารญี่ปุ่นเข้าร่วมในการขัดกันระหว่างประเทศได้ นับเป็นการล้มเลิกนโยบายที่แล้วมาของประเทศที่ให้รบเพื่อป้องกันตนเท่านั้น รัฐสภาเห็นชอบกับกฎหมายนี้ในเดือนกันยายน 2015 แม้ขัดกับความคิดเห็นของสาธารณชน นอกจากนี้ รัฐธรรมนูญญี่ปุ่นยอมให้ทหารปฏิบัติการเพื่อป้องกันตนเท่านั้น กฎหมายนี้จึงมีการตีความเนื้อหาที่เกี่ยวข้องเสียใหม่ ทหารจึงจะสามารถปฏิบัติการนอกประเทศเพื่อ "การป้องกันตนเองแบบหมู่" สำหรับมิตรประเทศได้
ในเดือนกุมภาพันธ์ 2015 นายกรัฐมนตรีอาเบะเริ่มกล่าวในที่สาธารณะเพื่อเรียกร้องให้ขยายอำนาจทหารญี่ปุ่น โดยว่า เมื่อเสร็จเลือกตั้งรัฐสภาในปี 2016 แล้ว ก็จะเริ่มแก้ไขเพิ่มเติมมาตรา 9 ของรัฐธรรมนูญญี่ปุ่น ที่ห้ามใช้กำลังทหารเพื่อกิจการระหว่างประเทศ อาเบะกล่าวว่า เหตุการณ์ที่กลุ่มอิสลามไอซิสจับชาวญี่ปุ่นสองคนตัดศีรษะเมื่อเดือนมกราคม 2015 ทำให้ตนมุ่งหมายจะให้ทหารญี่ปุ่นสามารถเข้าแทรกแซงกิจการภายนอกประเทศเพื่อปกป้องพลเมืองญี่ปุ่นได้
วันที่ 16 กรกฎาคม 2015 สภาผู้แทนราษฎร ซึ่งเป็นสภาล่างในรัฐสภาญี่ปุ่น เห็นชอบกลุ่มร่างกฎหมายสิบเอ็ดฉบับที่ให้ทหารมีอำนาจเข้าร่วมรบในต่างประเทศเฉพาะในพฤติการณ์ที่กำหนด. ตามกฎหมายเหล่านี้ ทหารจะสามารถสนับสนุนการลำเลียงสิ่งของผู้คนต่าง ๆ ให้แก่มิตรประเทศภายนอกประเทศ ทั้งสามารถสนับสนุนการรบในพฤติการณ์ที่การนิ่งเฉยจะเป็นอันตรายต่อ "ชีวิตและความอยู่รอดของชาติญี่ปุ่น" กฎหมายดังกล่าวได้รับเสียงสนับสนุนอย่างแข็งขันจากพรรคที่ครองเสียงข้างมาก คือ พรรคเสรีประชาธิปไตย กับพรรคโคเม ส่วนพรรคฝ่ายค้านต่อต้านโดยคว่ำบาตรการออกเสียง
เมื่อร่างกฎหมายเป็นที่เห็นชอบของสภาผู้แทนราษฎรแล้ว ราชมนตรีสภา ซึ่งเป็นสภาสูง จึงอภิปรายเป็นเวลาสองเดือน แล้วคณะกรรมาธิการก็เห็นชอบกับร่างกฎหมายในวันที่ 17 กันยายน 2015 หลังจากทุ่มเถียงกันอย่างเผ็ดร้อน และสมาชิกพรรคฝ่ายค้านพยายามยับยั้งประธานกรรมการธิการโดยหน่วงเหนี่ยวตัวเขาไว้ เมื่อได้รับความเห็นชอบดังกล่าวแล้ว ก็เข้าสู่การออกเสียงของรัฐสภาทั้งสภาเป็นขั้นสุดท้าย เช้าตรู่วันที่ 18 กันยายน 2015 ร่างกฎหมายก็ได้รับความเห็นชอบจากรัฐสภาทั้งสภา แม้มีความพยายามเลื่อนการออกเสียงออกไป เพราะสมาชิกพรรคฝ่ายค้านใช้กลวิธีประวิงเวลาเพื่อหน่วงกระบวนการ
ความเปลี่ยนแปลงครั้งนี้เป็นที่กล่าวขานว่าสร้างความขัดแย้งอย่างยิ่ง การสำรวจความคิดเห็นเมื่อเดือนกรกฎาคม 2015 ซึ่งเป็นช่วงที่สภาผู้แทนราษฎรอภิปรายเกี่ยวกับร่างกฎหมาย ปรากฏว่า สาธารณชนญี่ปุ่นไม่เห็นด้วยกับร่างกฎหมายเหล่านี้ คิดเป็นสัดส่วนได้ราวสองต่อหนึ่ง ต่อในวันที่ 16 กรกฎาคม 2015 ประชาชนประมาณหนึ่งแสนคนจึงเดินขบวนประท้วงไปยังอาคารรัฐสภา และมีการประท้วงอีกในเดือนกันยายน 2015 ก่อนที่ราชมนตรีสภาจะออกเสียงลงคะแนน มีผู้ร่วมประท้วงประมาณหนึ่งหมื่นถึงสามหมื่นคน
การต่อต้านร่างกฎหมายนั้นมีประเด็นอยู่ที่ ร่างกฎหมายเหล่านี้ชอบด้วยรัฐธรรมนูญจริงหรือไม่ มีการสำรวจความคิดเห็นของผู้เชี่ยวชาญด้านรัฐธรรมนูญญี่ปุ่นหลายครั้ง และปรากฏว่า ผู้เชี่ยวชาญถึงร้อยละ 90 เชื่อว่า ร่างกฎหมายไม่ชอบด้วยรัฐธรรมนูญ เมื่อร่างกฎหมายได้รับความเห็นชอบแล้ว ก็คาดว่า จะถูกคัดค้านในศาลต่อไป แต่น้อยครั้งที่ศาลญี่ปุ่นเคยวินิจฉัยขัดกับรัฐบาลในประเด็นความมั่นคง. อนึ่ง การแก้ไขเพิ่มเติมมาตรา 9 ของรัฐธรรมนูญญี่ปุ่นนั้นต้องได้รับความเห็นชอบโดยประชามติ และเนื่องจากปัจจุบันมีกระแสต่อต้านทั้งร่างกฎหมายเองและนายกรัฐมนตรีอาเบะ จึงคิดเห็นกันว่า ถ้าทำประชามติช่วงนี้ ก็แทบเป็นไปไม่ได้เลยที่จะได้รับความเห็นชอบจากประชาชน
ลูกขุน
ลูกขุน คือบุคคลผู้พิจารณาความจริงจากคำถามที่ศาลให้ในชั้นศาล
มาซาฮิโระ ยานางิดะ
มาซาฮิโระ ยานางิดะ (; 6 กรกฎาคม ค.ศ. 1992 —) เป็นนักกีฬาวอลเลย์บอลชายทีมชาติญี่ปุ่น ผู้ทำหน้าที่ร่วมสังกัดซันโตรีซันเบิร์ดส์
ยานางิดะ เกิดในเอโดงาวะ, โตเกียว เขาเริ่มวอลเลย์บอลโดยได้รับแรงบันดาลใจจากพ่อแม่ โดยมีน้องชายเขาชื่อว่าทากาฮิโระเป็นนักวอลเลย์บอลเช่นเดียวกัน
ในปี ค.ศ. 2013 เขาได้เป็นสมาชิกของทีมชาติญี่ปุ่น ในเดือนมิถุนายนปี ค.ศ. 2014 ยานางิดะได้รับเลือกเป็นผู้เล่นเสริมทัพของ "ชุดทีมหลัก" ในการแข่งขันกีฬาโอลิมปิกฤดูร้อน 2020 และในเดือนตุลาคมของปีเดียวกัน เขาได้เข้าร่วมทีมซันโตรีซันเบิร์ดส์ในการแข่งขันวี.ลีก
เมื่อวันที่ 14 มีนาคม ค.ศ. 2015 ในการแข่งขันวี.ลีก รอบชิงชนะเลิศ 6 ทีมสุดท้าย ระหว่างทีมพานาโซนิคแพนเธอร์ส เขาได้ปรากฏตัวเป็นครั้งแรกในการแข่งขันวี.ลีก
นกแก้วสยองขวัญ
นกแก้วสยองขวัญ หรือ วิหคโลหิต เป็นนิยายกำลังภายในของ โก้วเล้งที่ได้รับแรงบันดาลใจมาจากเรื่อง The Exorsist จนต้องจับปากกาเขียนนิยายกำลังภายในแนวสยองขวัญออกมา จนได้ชื่อเรื่องว่า “血鹦鹉” ซึ่งแปลตรงตัวว่านกแก้วโลหิต โดยนำลงในนิตยสารบู๊เฮียบซี่ก่ายเมื่อปลายปี ค.ศ.1974 และจัดพิมพ์เป็นรูปเล่มในปี ค.ศ.1976 วิหคโลหิตถือเป็นนิยายกำลังภายในที่นำเอาตำนานแห่งภูตเทพหลอมรวมเข้าด้วยกับนิยายสืบสวน สอบสวนซึ่งเป็นงานสไตล์ที่โก้วเล้งถนัด
ส่วนฉบับแปลไทย ว. ณ เมืองลุง ใช้ชื่อว่า นกแก้วสยองขวัญ ตีพิมพ์ครั้งแรกปี พ.ศ. 2518 แปลชื่อเป็นจีนแต้จิ๋วตามยุคสมัยนิยม และเรื่องนี้ถูกนำมาแปลซ้ำใหม่อีกครั้งในชื่อ วิหคโลหิต โดย กิตติพิรุณ ตีพิมพ์ในปี พ.ศ. 2554 ซึ่งฉบับนี้แปลชื่อเป็นสำเนียงจีนกลาง
คิโยซุ
คิโยซุ () เป็นเมืองในจังหวัดไอจิ ประเทศญี่ปุ่น
ในยุคคามากูระ คิโยซุเป็นเมืองที่ตั้งอยู่บนเส้นทางสัญจรระหว่างเมืองคามากูระและเกียวโต โดยมีศาลเจ้าใหญ่อิเซะเป็นจุดแวะพัก จนกระทั่งในยุคมูโรมาชิ ก็มีการสร้างปราสาทคิโยซุขึ้น ซึ่งได้กลายเป็นฐานที่มั่นของตระกูลโอดะ ในยุคเซ็งโงกุ ขุนพลโอดะ โนบูนางะได้ใช้ปราสาทแห่งนี้ในการปกครองมณฑลโอวาริ เมื่อเข้าสู่ยุคเอโดะ โชกุนโทกูงาวะ อิเอยาซุก็ได้บัญชาให้รื้อปราสาทคิโยซุไปตั้งไว้ที่เมืองนาโงยะ ส่วนปราสาทคิโยซุในปัจจุบันนี้ เป็นปราสาทที่สร้างขึ้นใหม่เมื่อ พ.ศ. 2532
บรอญิสวัฟ กอมอรอฟสกี
บรอญิสวัฟ มาเรีย กอมอรอฟสกี (; 4 มิถุนายน พ.ศ. 2495 –) เป็นนักการเมืองชาวโปแลนด์และนักประวัติศาสตร์ผู้ดำรงตำแหน่งประธานาธิบดีโปแลนด์ เขาได้รับการแต่งตั้งเป็นประธานาธิบดีเมื่อวันที่ 5 กรกฎาคม พ.ศ. 2553 หลังจากที่ประธานาธิบดีเลกซ์ คัชชินสกี เสียชีวิตจากอุบัติเหตุเครื่องบินตกใกล้กับสโมเลนสค์, ประเทศรัสเซีย
ก่อนหน้านี้ กอมอรอฟสกี เป็นรัฐมนตรีว่าการกระทรวงกลาโหม (พ.ศ. 2543–พ.ศ. 2544) และ เป็นสภาล่าง (พ.ศ. 2550–พ.ศ. 2553)
รักสองภพ
รักสองภพ เป็นละครโทรทัศน์ไทยแนวดราม่า สร้างจากบทประพันธ์ของ ประยูร วงษ์ชื่น และเขียนบทโทรทัศน์โดย นภาพลและทีมงาน กำกับการแสดงโดย จารึก สงวนพงษ์ ซึ่งสร้างมาจากเค้าโครงเดิมของหนังเรื่อง มันแอบอยู่ในหอ ปี พ.ศ.2530 ที่นำแสดงโดย สินจัย เปล่งพานิช ลิขิต เอกมงคล และ ลีลาวดี วัชโรบล รักสองภพ ออกอากาศเป็นละครก่อนข่าว ทางสถานีโทรทัศน์สีกองทัพบกช่อง 7ทุกวัน
และดารานักแสดงรับเชิญอื่นๆอีกมากมาย
จาง เจียเหว่ย
จาง เจียเหว่ย (Zhang Jiawei) นักมวยสากลสมัครเล่นชาวจีน เกิดเมื่อ 8 มกราคม พ.ศ. 2532 ได้เหรียญเงินกีฬาเอเชียนเกมส์ พ.ศ. 2553 ในรุ่นแบนตัมเวท ในรอบชิงชนะเลิศ แพ้ วรพจน์ เพชรขุ้ม จากไทย และได้เหรียญเงินอีกครั้งในกีฬาเอเชียนเกมส์ พ.ศ. 2557 แพ้ ฮัม ซังมเยียง จากเกาหลีใต้
ดอนัลต์ ตุสก์
ดอนัลต์ ฟรันต์ซีเชก ตุสก์ (; 22 เมษายน พ.ศ. 2500 –) เป็นประธานคณะกรรมาธิการยุโรป เป็นอดีตนายกรัฐมนตรีโปแลนด์ ดำรงตำแหน่งระหว่าง พ.ศ. 2550 – พ.ศ. 2557 เขาเป็นหัวหน้าพรรคที่ใหญ่ที่สุดในประเทศโปแลนด์
เมื่อเดือนสิงหาคม พ.ศ. 2557 ตุสก์ ได้รับเลือกให้เป็นประธานคนถัดไปของคณะกรรมาธิการยุโรป และเมื่อวันที่ 9 กันยายน พ.ศ. 2557 ตุสก์ ได้ลาออกจากการเป็นนายกรัฐมนตรี
วิกัส กรีซาน ยาดาฟ
วิกัส กรีซาน ยาดาฟ (Vikas Krishan Yadav) เกิดเมื่อ 10 กุมภาพันธ์ พ.ศ. 2535 ที่ รัฐหรยาณา เป็นนักมวยสากลสมัครเล่นชาวอินเดีย ได้เหรียญทองกีฬาเอเชียนเกมส์ พ.ศ. 2553
ยาดาฟเริ่มชกมวยสากลสมัครเล่นใน พ.ศ. 2546 โดยเข้าร่วมกับสโมสรภิวานี ต่อมา เขาได้ทำงานในแผนกไฟฟ้าของรัฐหรยณะ.
ยาดาฟได้ติดทีมชาติไปแข่งขัยมวยสากลสมัครเล่นเยาวชนชิงแชมป์เอเชียใน พ.ศ. 2553 ที่เตหะราน และได้เหรียญทอง จากนั้นเข้าแข่งขันมวยสากลสมัครเล่นเยาวชนชิงแชมป์โลก ที่ บากูใน พ.ศ. 2553 ได้เหรียญทองในรุ่นไลท์เวท และได้เหรียญทองแดงกีฬาโอลิมปิกเยาวชนที่สิงคโปร์ในปีเดียวกัน ในปลายปีนั้นยังได้เหรียญทองเอเชียนเกมส์รุ่นไลท์เวทด้วย โดยเป็นฝ่ายชนะคะแนนฮู ชิงจากจีน 5-4 ในกีฬาเอเชียนเกมส์ พ.ศ. 2557 เขาขึ้นชกในรุ่นมิดเดิลเวทและได้เหรียญทองแดง โดยในรอบรองชนะเลิศแพ้ ซานิเบก อาลิคานูลี จากคาซัคสถาน.
ภาษาเอมบาโละห์
ภาษาเอมบาโละห์ (Embaloh language) หรือภาษามาโล ภาษาเมอมาโละห์ ภาษาปารี ภาษาซาเงา มีผู้พูดทั้งหมด 10,000 คน (พ.ศ. 2534) ในจังหวัดกาลิมันตันตะวันตก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาสุลาเวสีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
ภาษาโฮโวงัน
ภาษาโฮโวงัน (Hovongan language) มีผู้พูด 1,000 คน (พ.ศ. 2534) ในจังหวัดกาลิมันตันตะวันตก จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาสุลาเวสีใต้ สาขาย่อย บูกิส ผู้พูดภาษานี้นับถือศาสนาคริสต์และศาสนาพื้นเมือง
แคว้นโกกิมโบ
แคว้นโกกิมโบ () เป็นแคว้นหนึ่งในสิบห้าแห่งตามการปกครองของประเทศชิลี ตั้งอยู่ตอนกลางค่อนไปทางเหนือของประเทศ ทิศเหนือมีอาณาเขตติดต่อกับแคว้นอาตากามา ทิศใต้ติดต่อกับแคว้นบัลปาราอีโซ ทิศตะวันออกเป็นพื้นที่ภูเขา ส่วนหนึ่งของเทือกเขาแอนดีส ติดต่อกับรัฐซานควนของประเทศอาร์เจนตินา และทิศตะวันตกเป็นที่ราบชายฝั่งติดกับมหาสมุทรแปซิฟิก แคว้นโกกิมโบมีประชากรราว 770,000 คน เมืองหลักของแคว้นคือ ลาเซเรนา เมืองใหญ่แห่งอื่นได้แก่ โกกิมโบ (ประชากร 202,000 คน) โอบาเย (ประชากร 113,000 คน) และอียาเปล (ประชากร 30,000 คน)
แคว้นโกกิมโบเป็นส่วนที่แคบที่สุดของประเทศชิลี มีลักษณะภูมิประเทศส่วนใหญ่เป็นภูเขา ทอดตัวยาวจากทิศเหนือลงใต้ ส่วนหนึ่งของเทือกเขาแอนดีส ภูเขาในแคว้นนี้ตั้งอยู่ใกล้กับชายฝั่งมหาสมุทรแปซิฟิกมากกว่าแคว้นใด ๆ ของชิลี มีหุบเขาอยู่ทั่วไป พื้นที่ส่วนใหญ่แห้งแล้งคล้ายทะเลทราย มีไม้พุ่มขึ้นอยู่ทั่วไป มีเพียงบางแห่งที่สามารถปลูกพืชสวนได้ เช่น โอบาเย และตอนใต้ของโกกิมโบ ทางตอนเหนือเป็นที่ตั้งของหอสังเกตการณ์ทางดาราศาสตร์หลายแห่ง ที่สำคัญได้แก่ หอดูดาวลาซียา แม่น้ำสายหลักของแคว้นได้แก่ แม่น้ำเอลกี () ตอนเหนือของแคว้น ซึ่งมีอ่างเก็บน้ำหลายแห่ง หล่อเลี้ยงพื้นที่เกษตรกรรมที่เลียบไปตลอดแม่น้ำ ไหลลงมหาสมุทรแปซิฟิกที่เมืองลาเซเรนา และแม่น้ำโชอาปา () หล่อเลี้ยงทางตอนใต้
พื้นที่ส่วนใหญ่ของแคว้นมีสภาพอากาศอย่างทะเลทราย ซึ่งมีปริมาณน้ำฝนน้อย
เศรษฐกิจหลักของแคว้นประกอบด้วยภาคเกษตรกรรม ซึ่งพื้นที่ตามหุบเขาแม่น้ำไหลผ่านส่วนใหญ่ปลูกพืชทำไวน์และผลไม้ นอกจากนี้ยังมีการประมง การทำเหมืองแร่ ได้แก่ เหมืองทองแดง เหล็ก และทองคำ และการท่องเที่ยว ภูมิภาคนี้ยังเป็นแหล่งท่องเที่ยวชายหาดยอดนิยม
แคว้นโกกิมโบแบ่งการปกครองย่อยออกเป็น 3 จังหวัด () แต่ละจังหวัดแยกออกเป็นเขตหรืออำเภอ () รวมทั้งสิ้น 15 อำเภอ แสดงรายชื่อในตารางดังนี้
สุพิทย์ วรอุทัย
พลเอก สุพิทย์ วรอุทัย อดีตจเรทหารทั่วไป
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนนายร้อยพระจุลจอมเกล้า รุ่นที่ 8 รุ่นเดียวกับ พลเอก ยุทธศักดิ์ ศศิประภา อดีตรองนายกรัฐมนตรี , พลเอก กิตติ รัตนฉายา อดีตแม่ทัพภาคที่ 4
เฮียโรนีมัส บ็อค
บ็อคมีผลงานคือหนังสือ "Kreutterbuch" (ตำราพืช) ซึ่งมีข้อมูลของพืชมากกว่า 700 ชนิด เขาเป็นผู้ริเริ่มการศึกษาความสัมพันธ์ของพืชแต่ละชนิดจากการสังเกตลักษณะต่าง ๆ ของพืช ทำให้ "Kreutterbuch" เป็นตำราพืชฉบับแรก ๆ ที่มีการจัดหมวดหมู่ของพืชตามลักษณะเฉพาะ
บ็อคได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบรูนเฟ็ลส์) ชื่อละตินของเขา (ทรากัส) ถูกนำไปตั้งเป็นชื่อสกุล "Tragus" และ "Tragia"
คาร์มิน ไนโกร
คาร์มิน ไนโกร (; ; 2 มกราคม ค.ศ. 1910 — 16 สิงหาคม ค.ศ. 2001) เป็นครูหมากรุกสากลคนแรกของอดีตแชมป์โลกหมากรุกสากลผู้มีนามว่าบอบบี ฟิชเชอร์ ตั้งแต่ปี ค.ศ. 1951 ถึง 1956
"คุณไนโกรอาจจะไม่ได้เป็นผู้เล่นที่ดีที่สุดในโลก แต่เขาก็เป็นครูที่ดีมากคนหนึ่ง" – บอบบี ฟิชเชอร์ 
ไนโกรเป็นผู้เชี่ยวชาญหมากรุกสากลชาวอเมริกันโดยมีทักษะใกล้เคียงกับเชสมาสเตอร์และผู้ฝึกสอนคนหนึ่ง เขายังเป็นประธานชมรมหมากรุกสากลในบรุกลิน ที่ซึ่งเขาได้พบกับบอบบี ฟิชเชอร์ และในปี ค.ศ. 1951 เขาก็ได้มาเป็นครูหมากรุกสากลคนแรกของฟิชเชอร์ ไนโกร (ผู้ได้รับการจัดอันดับอีโลที่ระดับ 2028) ได้เป็นเจ้าภาพจัดการแข่งขันหมากรุกสากลคนแรกของฟิชเชอร์ที่บ้านของเขาในปี ค.ศ. 1952
ไนโกรยังได้แนะนำให้ฟิชเชอร์ได้รู้จักกับผู้ที่จะเป็นแกรนด์มาสเตอร์ในอนาคตอย่างวิลเลียม ลอมบาร์ดี และเริ่มตั้งแต่เดือนกันยายน ค.ศ. 1954 ที่ลอมบาร์ดีเริ่มฝึกฟิชเชอร์ให้เป็นการส่วนตัว
ในปี ค.ศ. 1956 ไนโกรได้ย้ายไปยังรัฐฟลอริดา และกลายเป็นผู้ฝึกสอนกอล์ฟระดับอาชีพ ซึ่งเขายังไม่ได้เลิกสอนหมากรุกสากล โดยในปี ค.ศ. 1996 เขาได้ทำการสอนที่เมเยอร์จูวิชอะคาเดมี จากนั้นในปี ค.ศ. 1999 ไนโกรก็ได้ย้ายไปยังพีชทรีซิตี รัฐจอร์เจีย เพื่อที่จะได้อยู่ใกล้ชิดกับลูกชายของเขาที่มีชื่อว่าบิล ไนโกร กระทั่งเขาเสียชีวิตในปี ค.ศ. 2001 สิริอายุได้ 91 ปี
ในภาพยนตร์ชีวประวัติ ค.ศ. 2014 เรื่อง"เดิมพันชาติรุกฆาตโลก" คอนราด พลา ได้รับบทเป็นคาร์มิน ไนโกร
เจ้าสาวเฉพาะกิจ
เจ้าสาวเฉพาะกิจ เป็นละครโทรทัศน์ไทย แนวโรแมนติก-คอมเมดี้ ดัดแปลงจากบทประพันธ์เรื่อง คนึงหา เลยทำเป็นละครโทรทัศน์มาแล้ว 2 ครั้ง
ครั้งแรก พ.ศ. 2541 โดยใช้ในชื่อ คนึงหา 240 วัน ไม่ทันห้ามใจ ผลิตโดย บริษัท ชาโดว์ เอ็นเตอร์เทนเมนท์ จำกัด ในเครือ อาร์เอส เขียนบทโทรทัศน์โดย สังข์สิทธิ์ กำกับการแสดงโดย อดุลย์ บุญบุตร นำแสดงโดย พัสสน ศรินทุ, กุลสตรี ศิริพงษ์ปรีดา ออกอากาศทาง สถานีวิทยุโทรทัศน์ไทยทีวีสีช่อง 3
ครั้งที่สอง พ.ศ. 2559 โดยใช้ในชื่อ เจ้าสาวเฉพาะกิจ ผลิตโดย บริษัท โชคดีมีสุข จำกัด โดยผู้จัด รัฐภูมิ โตคงทรัพย์ บทโทรทัศน์โดย นิรมิต กำกับการแสดงโดย ปิยะพงษ์ คำภากุล นำแสดงโดย รัฐภูมิ โตคงทรัพย์, เอมี่ กลิ่นประทุม, ภูริ หิรัญพฤกษ์, ปริศนา กัมพูสิริ และนักแสดงชั้นนำอีกมากมาย เริ่มออกอากาศตอนแรกวันที่ 9 กันยายน พ.ศ. 2558 - 19 พฤศจิกายน พ.ศ. 2558 ทุกวันพุธ - ศุกร์ เวลา 08.00 น. , 12.30 น. , 19.50 น. , 00.30 น. ต่อจากละครเรื่องคุณหญิงนอกทำเนียบ ทางสถานีโทรทัศน์ช่อง 8 ผลิตโดย บริษัท โชคดีมีสุข จำกัด โดยผู้จัด "ฟิล์ม" รัฐภูมิ โตคงทรัพย์ และตั้งแต่ 22 ตุลาคม ได้ปรับเวลาออกอากาศเป็น พฤหัส - ศุกร์ 1 ชั่วโมงครึ่ง เวลา 08.00 น, 15.55 น, 19.45 น. และออกอากาศซ้ำทุกวันพุธ-พฤหัสบดี เวลา 09.00 / 19.15 น. เริ่มตอนแรกวันพุธที่ 16 พฤศจิกายน พ.ศ. 2559 – วันพฤหัสบดีที่ 19 มกราคม พ.ศ. 2560
ก่อนหน้านี้ ช่อง 8 เคยมีข่าวว่าจะผลิตเรื่องนี้โดยใช้ชื่อตามบทประพันธ์ คนึงหา แล้ววางตัว รัฐภูมิ โตคงทรัพย์, พรปวีณ์ นีระสิงห์ จนล่าสุดได้เปลี่ยนนางเอกเป็น เอมี่ กลิ่นประทุม และออกอากาศในปี พ.ศ. 2559 ในที่สุด
สนามกีฬาทางน้ำโอลิมปิก (รีโอเดจาเนโร)
สนามกีฬาทางน้ำโอลิมปิก () เป็นสระว่ายน้ำที่มีการวางแผนที่จะสร้างขึ้นในย่านบาราดาชีฌูกาของนครรีโอเดจาเนโร ประเทศบราซิล โดยจะเป็นสถานที่จัดการแข่งขันว่ายน้ำและระบำใต้น้ำสำหรับการแข่งขันกีฬาโอลิมปิกฤดูร้อน 2016 และจะเป็นสถานที่จัดการแข่งขันว่ายน้ำสำหรับการแข่งขันกีฬาพาราลิมปิกฤดูร้อน 2016
การก่อสร้างเริ่มต้นในปี ค.ศ. 2013 และจะแล้วเสร็จในปี ค.ศ. 2015 สนามกีฬานี้มีค่าใช้จ่ายประมาณ 38 ล้านดอลลาร์สหรัฐ
ซอฟต์แบงก์
ซอฟต์แบงก์ กรูป คอร์ป () เป็นบริษัทข้ามชาติด้านโทรคมนาคมและการสื่อสารสัญชาติญี่ปุ่น ให้บริการบรอดแบนด์ โทรศัพท์คู่สาย การพาณิชย์อิเล็กทรอนิกส์ เทคโนโลยี การเงิน การตลาด สื่อ ตลอดจนบริการต่าง ๆ อีกมายมาย ในปี พ.ศ. 2558 ซอฟต์แบงก์ได้รับการจัดอันดับเป็นบริษัทที่ใหญ่เป็นอันดับ 3 ของญี่ปุ่น รองจากโตโยต้า และมิตซูบิชิ ยูเอฟเจ ไฟแนนเชียล กรุ๊ป และใหญ่เป็นอันดับ 62 ของโลก และยังเป็นผู้ให้บริการโทรศัพท์เคลื่อนที่รายใหญ่ที่สุดในประเทศญี่ปุ่น ในปี พ.ศ. 2556 ซอฟต์แบงก์ได้เข้าซื้อกิจการของสปรินต์ บริษัทผู้ให้บริการเครือข่ายไร้สายที่ใหญ่เป็นอับดับ 4 ในสหรัฐอเมริกา โดยปัจจุบันถือหุ้นอยู่กว่าร้อยละ 80 นอกจากนี้ ซอฟต์แบงก์ยังถือหุ้นร้อยละ 37 ในอาลีบาบา กรูป บริษัทผู้ให้บริการด้านพาณิชยกรรมออนไลน์ที่ใหญ่ที่สุดในโลก
หิมะภาค
]
หิมะภาค () เป็นส่วนหนึ่งของผิวโลกซึ่งประกอบด้วยน้ำในรูปของแข็ง รวมถึงทะเลที่เป็นน้ำแข็ง ทะเลสาบน้ำแข็ง แม่น้ำที่เป็นน้ำแข็ง ธารน้ำแข็ง แผ่นน้ำแข็ง และพื้นดินซึ่งเยือกแข็ง พื้นที่ส่วนใหญ่ของหิมะภาคมักจะซ้อนอยู่บนพื้นที่ของอุทกภาค หิมะภาคนั้นเกี่ยวข้องกับการเปลี่ยนแปลงสภาพภูมิอากาศโลกหลายประการ โดยมักมีอิทธิพลต่อเมฆ ปริมาณหยาดน้ำฟ้า อุทกวิทยา และการไหลเวียนของอากาศและกระแสน้ำ
น้ำที่ผ่านจุดเยือกแข็งมาแล้วมักจะพบบนพื้นผิวโลกในรูปของหิมะ น้ำแข็งในทะเลสาบและแม่น้ำ น้ำแข็งในทะเล และธารน้ำแข็ง โดยพื้นที่ที่มีน้ำแข็งปกคลุมและน้ำแข็งในแหล่งน้ำจืดนั้นมักจะขึ้นตรงกับฤดูกาล หากอุณหภูมิสูงขึ้น หิมะหรือน้ำแข็งเหล่านี้ก็อาจละลายได้ น้ำแข็งในธารน้ำแข็งบางแห่งอาจคงสภาพได้นานถึงหนึ่งแสนปีหรือมากกว่านั้น และน้ำแข็งทางตะวันออกของทวีปแอนตาร์กติกาอาจมีอายุถึงหนึ่งล้านปี
ปริมาณน้ำแข็งที่มากที่สุดในโลกอยู่ที่แอนตาร์กติกา โดยเฉพาะบริเวณตะวันออกของทวีป ส่วนบริเวณที่มีน้ำแข็งหรือหิมะปกคลุมที่กว้างที่สุดในโลกนั้นอยู่บริเวณซีกโลกเหนือ โดยหิมะภาคจะกินพื้นที่ถึงร้อยละ 23 ของซีกโลกเหนือในเดือนมกราคม
มีปัจจัยทางกายภาพที่สำคัญหลายประการที่ทำให้การแลกเปลี่ยนพลังงานระหว่างพื้นผิวโลกกับชั้นบรรยากาศเบาบางลง ปัจจัยที่สำคัญก็คือการที่หิมะภาคสามารถสะท้อนความร้อนได้ สามารถถ่ายเทความร้อนได้ และสามารถเปลี่ยนสถานะได้ (ความร้อนแฝงจำเพาะ) ปัจจัยทางกายภาพเหล่านี้รวมถึงความขรุขระของผิวไครโอสเฟียร์นั้นมีส่วนอย่างมากในการที่มนุษย์สามารถสังเกตและศึกษาหิมะและน้ำแข็งจากอวกาศได้ ตัวอย่างเช่นความขรุขระของหิมะภาคเป็นตัวการสำคัญในการสะท้อนกลับของเรดาร์
บาสเกตบอลชิงแชมป์โลก
บาสเกตบอลชิงแชมป์โลก () เป็นการแข่งขันบาสเกตบอลระหว่างประเทศโดยมีชุดทีมชาติชายร่วมเข้าแข่งในกลุ่มสมาชิกสหพันธ์บาสเกตบอลนานาชาติ (ฟีบา) การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1950 ใน บาสเกตบอลชิงแชมป์โลก 1950 การแข่งขันครั้งล่าสุดคือทีมชาติสหรัฐอเมริกา ที่ชนะในการแข่งขัน บาสเกตบอลชิงแชมป์โลก 2014
การแข่งขันในปัจจุบันได้ขยายเป็น 32 ทีมในปี ค.ศ. 2019
ไพโรจน์ อนันตณรงค์
ไพโรจน์ อนันตณรงค์ เป็นนักฟุตบอลไทย ปัจจุบันอยู่ทีมสโมสรฟุตบอลศรีสะเกษ
สมคิด ชื่นตา
สมคิด ชื่นตา เกิดเมื่อวันที่ 5 ตุลาคม พ.ศ. 2521 ที่จังหวัดสุรินทร์ เป็นผู้รักษาประตูฟุตซอล ปัจจุบันเป็นสมาชิกฟุตซอลทีมชาติไทย คงรู้จักกันดีสำหรับเขา เล่นนอกเขตโทษ
อันดับโลกฟีบา
อันดับโลกฟีบา () เป็นระบบที่มีการจัดอันดับทีมชาติบาสเกตบอล ซึ่งเป็นทีมจากประเทศสมาชิกของสหพันธ์บาสเกตบอลนานาชาติ
ราชมนตรีสภา
ราชมนตรีสภา () เป็นสภาสูงของสภานิติบัญญัติแห่งชาติของประเทศญี่ปุ่น เทียบเท่ากับวุฒิสภาในประเทศอื่นๆ โดยมีสภาผู้แทนราษฏรทำหน้าที่เป็นสภาล่าง
ในยุคจักรวรรดิญี่ปุ่น สภาสูงของญี่ปุ่นคือ สภาขุนนาง แต่เมื่อสิ้นสุดสงครามโลกครั้งที่สอง ญี่ปุ่นถูกควบคุมโดยสหรัฐอเมริกา โดยสหรัฐอเมริกาได้มีส่วนช่วยในการร่างรัฐธรรมนูญและปฏิรูประบบการปกครองของญี่ปุ่น รัฐธรรมนูญฉบับใหม่ในปี ค.ศ. 1947 ได้ระบุให้สภาสูงมาจากการเลือกตั้ง
สภาชุดแรกเริ่มทำหน้าที่ในปี ค.ศ. 1950 มีสมาชิก 250 คน โดยสมาชิกแต่ละคนมีวาระดำรงตำแหน่งคราวละ 6 ปี และมีการจัดการเลือกตั้งทุก 3 ปี โดยระหว่างปี 1947 ถึง 1983 นั้น สมาชิกราว 100 ที่นั่ง จะมาจากการการลงคะแนนเขตแห่งชาติ (全国区 "เซ็งโกะกุ-กุ") ผู้ที่ได้รับเลือกในเขตแห่งชาตินี้คือผู้ที่ได้รับคะแนนเสียงจากทั้งประเทศมากเป็นอันดับที่ 1 ถึง 50 ในการเลือกตั้งแต่ละครั้ง ซึ่งการลงคะแนนด้วยระบบนี้ มีให้เห็นเป็นครั้งสุดท้ายในปี ค.ศ. 1980 ก่อนที่จะถูกแทนที่ด้วยการลงคะแนนแบบสัดส่วน (บัญชีรายชื่อ) ต่อมาภายหลังได้มีการเพิ่มสมาชิกแบบแบ่งเขตเข้ามาอีก 2 ที่นั่ง ภายหลังสหรัฐอเมริกาคืนเกาะโอะกินะวะให้แก่ญี่ปุ่นในปี 1972
ปัจจุบัน ราขมนตรีสภามีสมาชิกทั้งหมด 252 คน มีวาระดำรงตำแหน่งคนละหกปี มากกว่าวาระของสภาผู้แทนราษฎรอยู่สองปี ราชมนตรีต้องมีอายุมากกว่า 30 ปีบริบูรณ์ มากกว่าคุณสมบัติของผู้แทนราษฎรที่กำหนดอายุไว้ที่ 25 ปีบริบูรณ์ และราชมนตรีสภาไม่สามารถถูกยุบได้ ทั้งนี้ เนื่องจากการเลือกตั้งจัดขึ้นทุก 3 ปี แต่สมาชิกมีวาระการดำรงตำแหน่ง 6 ปี ทำให้ในการเลือกตั้งแต่ละครั้ง จะเป็นการเลือกตั้งเพื่อทดแทนสมาชิกสภาราวกึ่งหนึ่งที่สิ้นสุดวาระ
อีฟิม เกลเลอร์
อีฟิม เปโตรวิช เกลเลอร์ (; ; 8 มีนาคม ค.ศ. 1925 — 17 พฤศจิกายน ค.ศ. 1998) เป็นนักหมากรุกสากลชาวโซเวียต และเขายังเป็นแกรนด์มาสเตอร์ระดับโลกช่วงที่เขาอยู่ในระดับสูงสุด เขาชนะการแข่งขันชิงแชมป์โซเวียตมาถึงสองสมัย (ในปี ค.ศ. 1955 และ 1979) และเป็นผู้สมัครสำหรับการแข่งขันชิงแชมป์โลกในหกโอกาส (ค.ศ. 1953, 1956, 1962, 1965, 1968 และ 1971) เขายังเป็นผู้ชนะรายการหมากรุกสากลชิงแชมป์ยูเครน (ในปี ค.ศ. 1950, 1957, 1958 และ 1959) และเข้าร่วมการแข่งขันในหมากรุกสากลชิงแชมป์โลกรุ่นใหญ่เป็นครั้งแรกในปี ค.ศ. 1991 แล้วก็ชนะโดยทันทีในปี ค.ศ. 1992
เกลเลอร์ยังเป็นผู้ฝึกสอนให้แก่แชมป์โลกหมากรุกสากลอย่างโบริส สปัสสกี และอนาโตลี คาร์ปอฟ ทั้งยังเป็นผู้เขียนหนังสือเกี่ยวกับหมากรุกสากล
แอรอน รัสเซล
แอรอน โจเซฟ รัสเซล (; 4 มิถุนายน ค.ศ. 1993 –) เป็นวอลเลย์บอลชาวอเมริกัน เขาเล่นตำแหน่งตัวตีด้านนอก ให้กับสโมสรซีร์ซาฟาตีเปรูจาในประเทศอิตาลี
ในฤดูกาล 2015–16 เขาเซ็นสัญญาอาชีพครั้งแรกของเขากับสโมสรซีร์ซาฟาตีเปรูจาในประเทศอิตาลี
ทะเลสาบชูเซ็นจิ
ทะเลสาบชูเซ็นจิ () เป็นทะเลสาบน้ำจืดในอุทยานแห่งชาตินิกโก จังหวัดโทจิงิ เกิดขึ้นเมื่อราว 20,000 ปีที่แล้ว เมื่อภูเขาไฟนันไตเกิดการปะทุและไหลลงไปปิดทางแม่น้ำ นอกจากนี้ยังเป็นทะเลสาบที่อยู่สูงที่สุดในญี่ปุ่นจากระดับน้ำทะเล โดยมีความสูงกว่า 1,269 เมตรเหนือระดับน้ำทะเล และเป็นทะเลสาบที่มีความลึกเป็นอันดับ 7 ในญี่ปุ่น โดยส่วนที่ลึกที่สุดมีความลึกกว่า 163 เมตร
ทะเลสาบชูเซ็นจิถูกค้นพบในปี พ.ศ. 1325 จากการที่มีภิกษุนามว่า "โชโด" และคณะของท่านปีนขึ้นไปบนภูเขาไฟนันไต และเนื่องจากภูเขาแห่งนี้มีเส้นทางที่อันตราย จึงมีการห้ามผู้หญิง ม้า และวัวขึ้นไปจนถึงปี พ.ศ. 2415 ต่อมาในกลางยุคเมจิ บรรดาทูตจากยุโรปจำนวนมากได้เข้าไปสร้างที่พักผ่อนบริเวณโดยรอบทะเลสาบแห่งนี้ นอกจากนี้ยังมีการสร้างศาลเจ้าฟูตาราซังและวัดชูเซ็นจิขึ้น ในฤดูใบไม้ผลิ ต้นซากูระจำนวนมากรอบ ๆ ทะเลสาบจะบาน
มวยสากลสมัครเล่นในซีเกมส์ 1985
การแข่งขันมวยสากลสมัครเล่นในกีฬาซีเกมส์ พ.ศ. 2528 จัดแข่งขันที่สนามกีฬานิมิบุตร จัดการแข่งขันระหว่าง 12 - 16 ธันวาคม
อ็อทโท บรูนเฟ็ลส์
อ็อทโท บรูนเฟ็ลส์ (; ค.ศ. 1488 – 23 ธันวาคม ค.ศ. 1534) เป็นนักเทววิทยาและนักพฤกษศาสตร์ชาวเยอรมัน เขาเรียนจบด้านเทววิทยาและปรัชญาจากมหาวิทยาลัยไมนซ์ และเข้าร่วมกับคณะคาร์ทูเซียน ขณะทำงานอยู่ที่เมืองสทราซบูร์ บรูนเฟ็ลส์ได้พบกับนิคโคเลาส์ แกร์เบิล (Nikolaus Gerbel) ซึ่งจุดประกายความสนใจในเรื่องพืชให้แก่เขา ต่อมาบรูนเฟ็ลส์ได้เปลี่ยนไปนับถือนิกายโปรเตสแตนต์ และเป็นศาสนาจารย์ที่ชไตเนาอันแดร์ชตราเซอ (Steinau an der Straße) ในปี ค.ศ. 1532 เขาเข้าเรียนด้านการแพทย์ที่มหาวิทยาลัยบาเซิลและทำงานเป็นแพทย์ที่เมืองแบร์น จนกระทั่งเสียชีวิตในอีก 2 ปีต่อมา
บรูนเฟ็ลส์มีผลงานเด่นคือหนังสือ "Herbarum vivae eicones" (สมุดภาพสมุนไพร) ซึ่งรวบรวมข้อมูลพืชชนิดต่าง ๆ ตามระบบของบรูนเฟ็ลส์เอง รวมถึงพืชชนิดอื่น ๆ นอกเหนือจากตำราของไดออสคอริดีส
บรูนเฟ็ลส์ได้รับการยกย่องให้เป็นหนึ่งในสามชาวเยอรมันที่เป็นบิดาแห่งวิชาพฤกษศาสตร์ (ร่วมกับฟุคส์และบ็อค) ชื่อของเขาถูกนำไปตั้งเป็นชื่อสกุล "Brunfelsia" ในวงศ์มะเขือ
ภาษาบูรูซู
ภาษาบูรูซู (Burusu language) หรือ ภาษาบูลูซู มีผู้พูด 4,350 คน เมื่อ พ.ศ. 2550 ในจังหวัดกาลิมันตันตะวันออก ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามลาโย-โพลีนีเซีย สาขาบอร์เนียวเหนือ สาขาย่อย เรยัง-ซาเยา 
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
สมาคมชาวมาเลเซียเชื้อสายจีน
สมาคมชาวมาเลเซียเชื้อสายจีน (; จีนตัวย่อ: 马来西亚华人公会; จีนตัวเต็ม: 馬來西亞華人公會; พินยิน: Mǎláixīyà Huárén Gōnghuì; ; ) เป็นพรรคการเมืองเชื้อชาติเดียวในมาเลเซียซึ่งเป็นตัวแทนของชาวมาเลเซียเชื้อสายจีน เป็นหนึ่งในสามพรรคหลักของแนวร่วมแห่งชาติ เป็นพรรคที่ทรงอิทธิพลพรรคหนึ่งในมาเลเซีย สามารถควบคุมสื่อที่สำคัญในมาเลเซียได้
การก่อตั้งสหพันธรัฐมลายาไม่ได้เป็นผลดีต่อชาวจีน เพราะสิทธิในการเป็นพลเมืองของกลุ่มที่ไม่ใช่ชาวมลายูถูกเพิกถอน สมาคมชาวมาเลเซียเชื้อสายจีนก่อตั้งขึ้นเมื่อ 27 กุมภาพันธ์ พ.ศ. 2492 โดยการนำของนักธุรกิจชาวจีนช่องแคบ ตัน เชงลอก ทำให้เกิดความตึงเครียดระหว่างชาวจีนกับชาวมลายูและโอน จาฟาร์ผู้นำอุมโนพยายามวางระยะห่างจากตัน
ตันเคยเป็นสมาชิกสันนิบาตมลายาต่อต้านญี่ปุ่น สมาชิกแรกต่อตั้งของสมาคมส่วนใหญ่เป็นสมาชิกก๊กมินตั๋งและเข้าร่วมในฐานะเป็นทางเลือกที่เป็นองค์กรฝ่ายตรงข้ามกับพรรคคอมมิวนิสต์มลายา และได้รับการสนับสนุนจากอังกฤษที่กลับมาปกครองมลายาอีกครั้ง สมาชิกจะแบ่งเป็นกลุ่มย่อยตามบ้านเกิดในจีน ผู้นำคนแรกของสมาคมเป็นอดีตผู้นำทางทหารของก๊กมินตั๋ง เลือง ยิวโกห์
การเลือกตั้งทั่วไปครั้งที่ 3 ของมาเลเซียเกิดขึ้นเมื่อ 10 พฤษภาคม พ.ศ. 2512 สมาคมได้ 13 ที่นั่ง แต่สูญเสียการบริหารรัฐปีนัง ใน พ.ศ. 2517 ตัน เซียวซินได้ลาออกจากพรรคด้วยเหตุผลทางสุขภาพ
ในพ.ศ. 2528 ตัน กุนซวานได้เป็นหัวหน้าพรรค แต่อีกปีต่อมา เขาถูกฟ้องร้องในคดีทุจริตและต้องลาออกไป ลิง เลืองซิกขึ้นมาเป็นหัวหน้าพรรคแทน เขาลาออกใน พ.ศ. 2539 ลิม อาห์เล็กขึ้นมาเป็นหัวหน้าพรรคแทน ลิมได้เรียกร้องความสนใจของชุมชนชาวจีนให้มีมากขึ้น
ใน พ.ศ. 2542 เกิดการแบ่งส่วนภายในพรรค ลิมลาออกจากตำแหน่งรัฐมนตรีและเสนอให้ชัน กองชอยเข้าร่วมคณะรัฐมนตรีแทนหลังหารเลือกตั้ง พ.ศ. 2542 แต่มีกลุ่มที่เสนอให้ อง กาติงขึ้นเป็นรัฐมนตรีแทน ในที่สุด นายกรัฐมนตรี มหาธีร์ โมฮัมหมัดเข้ามาไกล่เกลี่ย
ใน พ.ศ. 2551 สมาคมได้รับเลือกตั้งน้อยลง และทำให้เกิดความแตกแยกภายในพรรคอีกระหว่างกลุ่มขององ ตีแกต และชิง ชอยเลก ทำให้เกิดวิกฤติผู้นำภายในพรรค จน พ.ศ. 2553 กลุ่มของชิง และผู้สนับสนุนอง ตีแกต ลาออกจากคณะกรรมการบริหารพรรคและเลือกตั้งกันใหม่ ชิงได้เป็นหัวหน้าพรรคและได้พยายามประสานรอยร้าวระหว่างกลุ่ม
โกกิมโบ
โกกิมโบ () เป็นเมืองท่าแห่งหนึ่งในประเทศชิลี มีฐานะเป็นอำเภอ () และเมืองหลักของจังหวัดเอลกี แคว้นโกกิมโบ จากการสำรวจสำมะโนประชากรเมื่อ พ.ศ. 2545 โกกิมโบมีประชากรราว 163,000 คน มีพื้นที่ 1,429 ตารางกิโลเมตร ตั้งอยู่ติดชายฝั่งของมหาสมุทรแปซิฟิก อยู่ทางทิศใต้ของเมืองลาเซเรนา ซึ่งเป็นเมืองหลวงของแคว้น ราว 10 กิโลเมตร
โกกิมโบตั้งอยู่ทางทิศตะวันตกของแคว้นโกกิมโบ ตอนกลางของประเทศชิลี อยู่ห่างจากเมืองหลวงซานเตียโก ไปทางเหนือราว 400 กิโลเมตร มีภูมิประเทศเป็นหุบเขา ทิศตะวันตกมีอาณาเขตติดต่อกับมหาสมุทรแปซิฟิก ทิศเหนือติดกับอำเภอลาเซเรนา ทิศตะวันออกติดกับอำเภออันดาโกโย ทิศใต้ติดกับอำเภอโอบาเย ใจกลางเมืองโกกิมโบตั้งอยู่ห่างจากเมืองลาเซเรนาเพียง 10 กิโลเมตร ทำให้เขตชุมชนเมืองของทั้งสองเชื่อมต่อกันยาวขนานไปตามชายฝั่ง เมืองมีอุณหภูมิเฉลี่ยตลอดปีราว 14 องศาเซลเซียส อากาศแห้งและมีปริมาณน้ำฝนน้อย
โกกิมโบมีมีความสำคัญทางเศรษฐกิจในด้านศูนย์กลางอุตสาหกรรมและการขนส่งทางเรือ โดยเฉพาะผลไม้และทองแดงซึ่งมาจากเหมืองในท้องถิ่น ระหว่าง พ.ศ. 2535–2545 โกกิมโบมีอัตราการเจริญเติบโตทางเศรษฐกิจถึงร้อยละ 32.8 นอกจากนี้ภาคการท่องเที่ยวยังเริ่มเติบโต มีชายหาดเหมาะแก่การพักร้อน ทั้งในเมืองและเมืองใกล้เคียง เช่น กัวนาเกโรส, ตองกอย
สโมสรที่มีชื่อเสียงของเมืองคือ โกกิมโบอูนีโด (Coquimbo Unido) ซึ่งลงเล่นในฟุตบอลลีกระดับสองของประเทศชิลี สนามเหย้าของสโมสรคือ สนามกีฬาเทศบาลฟรันซิสโก ซานเชซ รูโมโรโซ () ความจุราว 18,000 คน
ยศทหารกองทัพบกกองทัพปลดปล่อยประชาชน
ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกกองทัพปลดปล่อยประชาชน ตั้งแต่ ค.ศ. 1955.
วีทีวี2
วีทีวี2 หรือ VTV2 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 1 มกราคม ค.ศ. 1990 รายการส่วนใหญ่ที่ออกอากาศ ส่วนมากจะเป็นรายการการศึกษาและวัฒนธรรม
ในปี ค.ศ. 2000 สถานีช่องวีทีวี 2 ออกอากาศ 24 ชั่วโมง ต่อวัน
วีทีวี1
วีทีวี1 หรือ VTV1 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรก เมื่อวันที่ 7 กันยายน ค.ศ. 1970 รายการส่วนใหญ่ที่ออกอากาศ ส่วนมากจะเป็นรายการประเภทข่าวและบันเทิง
ตั้งแต่วันที่ 15 มิถุนายน ค.ศ. 2011 สถานีช่อง วีทีวี1 ออกอากาศ 24 ชั่วโมง เป็นช่องกิจการสาธารณะ
ตลาดหลักทรัพย์ฮัมบวร์ค
ตลาดหลักทรัพย์ฮัมบวร์ค () เป็นตลาดหลักทรัพย์ในเมืองฮัมบวร์ค ประเทศเยอรมนี ตั้งขึ้นในปี ค.ศ. 1558 เป็นตลาดหลักทรัพย์ที่เก่าแก่ที่สุดในประเทศเยอรมนี
ตลาดหลักทรัพย์ดามัสกัส
ตลาดหลักทรัพย์ดามัสกัส (DSE) () เป็นตลาดหลักทรัพย์ที่ตั้งอยู่ที่กรุงดามัสกัส ประเทศซีเรีย ก่อตั้งขึ้นในปี ค.ศ. 2009 เป็นตลาดหลักทรัพย์แลกเปลี่ยนหุ้นเฉพาะในประเทศซีเรีย
ตลาดหลักทรัพย์ดามัสกัส เปิดทำการซื้อขายอย่างเป็นทางการ เมื่อวันอังคาร ที่ 10 มีนาคม ค.ศ. 2009
ตามที่กองทุนการเงินระหว่างประเทศ (IMF) ระหว่างมีนาคม 2554 เกิดเหตุจลาจล ระหว่างมีนาคม 2011 และ พฤษภาคม 2012 ค่าของเงินปอนด์ซีเรียได้ลดลง 45 เปอร์เซนต์ และ and the ตลาดหลักทรัพย์ดามัสกัส ก็ลดลง 40 เปอร์เซนต์
วีทีวี3
วีทีวี3 หรือ VTV3 เป็นสถานีโทรทัศน์ประเทศเวียดนาม และดำเนินการโดยเครือข่ายโทรทัศน์ VTV ออกอากาศครั้งแรกในปี 1996 และ ออกอากาศ 24 ชั่วโมง ในปี 2006
สถานีช่อง วีทีวี 3 ออกอากาศรายการประเภทกีฬา และ ความบันเทิง
สมาคมเมียจ๋า
สมาคมเมียจ๋า เป็นรายการวาไรตี้ทอล์คจับเข่าเม้าท์แหลกแบบไม่มีกั๊ก ที่ผู้หญิงต้องรู้ ผู้ชายต้องดู! ออกอากาศทุกวันจันทร์ - ศุกร์ทางช่อง 3 เวลา 09.35 - 10.00 น. ผลิตโดยโพลีพลัส มีผู้ดำเนินรายการคือ ดวงตา ตุงคะมณี (เปลี่ยนพิธีกรจาก สุริวิภา กุลตังวัฒนา), พรทิพย์ สกิดใจ, วิริฒิพา ภักดีประสงค์ และปณิตา ธรรมวัฒนะ
ออกอากาศวันแรกทางช่อง 3 เมื่อวันจันทร์ที่ 2 มิถุนายน พ.ศ. 2557 – วันพุธที่ 30 กันยายน พ.ศ. 2558 และสามารถรับชมรีรันย้อนหลังได้ทุกวันจันทร์ - ศุกร์ เวลา 09.00 - 09.30 น. ทาง ช่อง 3 แฟมิลี่ แต่เดือนตุลาคม 2558 รายการได้ย้ายสถานีย้ายวันเวลาออกอากาศใหม่ทางสถานีวิทยุโทรทัศน์กองทัพบกช่อง 5 ทุกวันเสาร์ เวลา 20.20 - 21.15 น. เริ่มเทปแรกที่ออกอากาศทางช่อง 5 วันที่ 3 ตุลาคม พ.ศ. 2558 - 24 กันยายน พ.ศ. 2559
รถรางมงเปอลีเย
รถรางมงเปอลีเย (‎) เป็นระบบรถรางในเมืองมงเปอลีเย แคว้นล็องก์ด็อก-รูซียง ประเทศฝรั่งเศส บริหารโดย "Transports de Montpellier Méditerranée Métropole" (TAM) เปิดให้บริการครั้งแรกในวันที่ 30 มิถุนายน พ.ศ. 2543 ปัจจุบันมีเส้นทางทั้งสิ้น 4 เส้นทาง สถานี 84 แห่ง รวมระยะทาง 59 กิโลเมตร สถิติในปี พ.ศ. 2555 มีผู้ใช้บริการโดยสารเฉลี่ย 282,000 คนต่อวัน ระบบสามารถรองรับผู้โดยสารได้ 11,700 คนต่อชั่วโมง และ 300 คนต่อคัน ใช้รถรางรุ่น Alstom Citadis จำนวน 85 คัน
ตลาดหลักทรัพย์เบอร์ซา มาเลเซีย
ตลาดหลักทรัพย์เบอร์ซา มาเลเซีย () เป็นตลาดหลักทรัพย์ที่ถือครอง แลกเปลี่ยนโดยได้รับการอนุมัติตามมาตรา 15 พระราชบัญญัติตลาดทุนและบริการ ปี 2007
ในวันที่ 18 พฤษภาคม ค.ศ. 2015 MYX เข้าร่วม United Nations Sustainable Stock Exchanges (SSE) initiative เป็นส่วนหนึ่ง SSE ของการเจรจาในระดับภูมิภาคในกรุงเทพมหานคร เป็นเจ้าภาพโดย ตลาดหลักทรัพย์แห่งประเทศไทย
ตลาดหลักทรัพย์บัลแกเรีย
ตลาดหลักทรัพย์บัลแกเรีย (, ตัวย่อ BSE - Sofia) เป็นตลาดหลักทรัพย์ของประเทศบัลแกเรีย ตั้งอยู่ที่เมืองโซเฟีย เมืองหลวงของประเทศบัลแกเรีย
ในเดือนพฤศจิกายน ค.ศ. 2011 มูลค่าตลาดรวมของตลาดหลักทรัพย์บัลแกเรียอยู่ที่ประมาณพันล้าน $ 8.5 bln ตลาดหลักทรัพย์บังแกเรียเปิดทำการล่วงหน้าเวลา 09:00 ถึง 09:20 ซื้อขายปกติตั้งแต่เวลา 09:20 ถึง 13:45 และ  ซื้อขายช่วงบ่ายเวลา 13:45 ถึง 16:00 เปิดทำการซื้อขายทุกวัน ยกเว้นวันเสาร์ อาทิตย์ และวันหยุดราชการ
ตลาดหลักทรัพย์บัลแกเรียมีดัชนีตลาดหลักทรัพย์ต่อไปนี้:
ขอบชะนาง
ขอบชะนาง () เป็นพืชพวกหญ้าเลื่อยแผ่ไปตามดิน ยอดตั้งขึ้นสูงประมาณ 1-2 ฟุต ลำต้นเท่าธูป มี 2 ชนิด คือ ขอบชะนางแดงและขอบชะนางขาว ใบเดี่ยวออกสลับกันคนละข้าง มีชื่อสามัญอื่น ๆ คือ ขอบชะนางแดง ขอบชะนางขาว หนอนตายขาว หนอนตายแดง หญ้าหนอนตาย หญ้ามูกมาย ตาสียาเก้อ ตอสีเพาะเกล
ขอบชะนางเป็นพรรณไม้ล้มลุกจำพวกหญ้า และเลื้อยแผ่ไปตามดินแต่ยอดจะตั้งขึ้น มี 2 ชนิด คือ ขอบชะนางแดง กับ ขอบชะนางขาว และมีลำต้นขนาดโตกว่าก้านไม่ขีดไฟเล็กน้อย
ใบเป็นใบเดี่ยวจะออกสลับกัน รูปเป็น รูปปลายหอก ในขอบใบชะนางแดง ส่วนรูปใบของขอบใบชะยางขาว จะมีลักษณรูปค่อนข้างมนและกลม เส้นใบของทั้งสองชนิด จะเห็นเด่นชัดเป็น 3 เส้น ใบจะโตประมาณ 2 กระเบียดนิ้ว ยาวประมาณ 1 นิ้วครึ่ง ถึง 1 นิ้วฟุต ส่วนสีและใบของต้นขอบชะนางจะสีม่วงอมแดง เฉพาะแผ่นใบนั้นสีจะเด่นชัดคือ หลังใบจะมีสีเขียวเข้มอมแดง ท้องใบจะเป็นสีแดงคล้ำ และสีของขอบใบชะนางเป็นสีขางอ่อน ๆ รวมทั้งชนิดจะมีขนเล็กน้อยบนต้นและแผ่นใบ
ดอกจะมีขนาดเล็ก และจะออกเป็นกระจุกระหว่างซอกใบและกิ่งเป็นดอกตัวผู้กับดอกตัวเมีย ดอกของขอบชะนางแดงมีสีแดงส่วนดอกของขอบชะนางขาวจะเป็นสีเขียวอมเหลือง ผล กลมออกรี ปลายสอบเป็นจะงอย เมื่อแก่แตกเป็น 2 ซีกตามรอยจะงอยถึงส่วนบน แห้งไม่แตกแบบ achene
ตลาดหลักทรัพย์แคนาดา
ตลาดหลักทรัพย์แคนาดา (CSE), อดีตเคยเป็นตลาดหลักทรัพย์แห่งชาติแคนาดา (CNSX) เป็นทางเลือกตลาดหลักทรัพย์ในประเทศแคนาดา ตลาดหลักทรัพย์ CSE ตั้งอยู่ที่ โทรอนโต, รัฐออนแทรีโอ และสำนักงานอยู่ที่ แวนคูเวอร์ รัฐบริติชโคลัมเบีย
เมื่อเดือนกันยายน ค.ศ. 2007 CNSX แนะนำบริการที่เรียกว่าการซื้อขายที่บริสุทธิ์, เครือข่ายการสื่อสารทางอิเล็กทรอนิกส์ สามารถซื้อขายหุ้นที่จดทะเบียนในตลาดหลักทรัพย์โตรอนโตที่มากที่สุดของการซื้อขาย
กุมภาพันธ์ ค.ศ. 2015 ได้เปิดตัวตลาด CSE คอมโพซิต™, ตัวบ่งชี้ที่กว้างของกิจกรรมการตลาดสำหรับ CSE.ประมาณ 75% ของการรายงานข่าวทั้งหมด
ตลาดหลักทรัพย์แคนาดา เปิดทำการซื้อขายตั้งแต่เวลา 9:30 ถึง 16:00 ET เปิดทำการทุกวันยกเว้น วันเสาร์ อาทิตย์ และวันหยุดราชการ
อันด์แชย์ ดูดา
อันด์แชย์ แซบัสเตียน ดูดา (; 16 พฤษภาคม พ.ศ. 2515 –) เป็นทนายความและนักการเมืองชาวโปแลนด์ เริ่มดำรงตำแหน่งแต่ตั้งปี พ.ศ. 2558 ก่อนหน้าที่จะมีการเลือกตั้งประธานาธิบดี พ.ศ. 2558 เขาเป็นทนายความและสมาชิกรัฐสภายุโรป ตั้งแต่ปี พ.ศ. 2551–2553 ดูดา เป็นเลขานุการของรัฐในสำนักงานประธานาธิบดีโปแลนด์ แลค คัชซึญสกี นอกจากนี้เขายังเป็นสมาชิกของรัฐสภายุโรป